İƏT Parlament İttifaqı İcraiyyə Komitəsinin sessiyasında Ermənistanın təcavüzkar siyasətindən danışılıb - AZƏRTAC – Azərbaycan Dövlət İnformasiya Agentliyi\nXəbər verdiyimiz kimi, bu günlərdə Ankarada İslam Əməkdaşlıq Təşkilatı Parlament İttifaqı (İƏT Pİ) İcraiyyə Komitəsinin 36-cı sessiyası keçirilib.\nSessiyada ölkəmizi Milli Məclis sədrinin birinci müavini Ziyafət Əsgərovun başçılıq etdiyi nümayəndə heyəti təmsil edib. Nümayəndə heyətinə deputatlar Gövhər Baxşəliyeva və Mirkazım Kazımov daxil idi.\nTədbirdə İƏT Parlament İttifaqının İcraiyyə Komitəsində təmsil olunan 12 üzv dövlətin nümayəndə heyətləri iştirak edib. Sessiyada Asiya qrupundan İcraiyyə Komitəsinin üzvləri - Azərbaycan, Əfqanıstan, İran, Pakistan və ev sahibi Türkiyənin parlamentariləri təmsil olunublar. Yeddi ölkənin nümayəndə heyəti tədbirə spiker səviyyəsində qatılıb.\nSessiyanın açılışından sonra gündəlik və iş proqramı qəbul edilib.\nSonra İƏT Pİ-nin baş katibi Mahmud Erol Kılıcın hesabatı dinlənilib. Daha sonra İƏT Pİ-nin sonuncu konfransında qəbul edilmiş qətnamələrin yerinə yetirilməsi ilə bağlı atılacaq addımlar müzakirə olunub.\nGündəliyin dördüncü məsələsinə əsasən təşkilatın dörd ixtisaslaşmış komitəsinin - siyasi məsələlər və xarici əlaqələr, iqtisadi məsələlər və ətraf mühit, insan haqları, qadın və ailə məsələləri və mədəni və hüquqi məsələlər, sivilizasiyalar və dinlərin dialoqu üzrə komitələrin beşinci yığıncaqlarının gündəlik layihələrinin tərtib edilməsi məsələsinə baxılıb.\nDaha sonra 2017-ci ilin yanvarında keçiriləcək Fələstin üzrə daimi komitənin yeddinci yığıncağının və müsəlman qadın parlamentarlarının altıncı konfransının gündəlikləri müzakirə olunaraq qəbul edilib.\nYığıncaqda, eyni zamanda, İƏT Parlament İttifaqının baş komitəsinin növbəti sessiyasının gündəliyi tərtib edilib. Həmçinin İƏT Parlament İttifaqı Konfransının 12-ci sessiyasının keçirilmə yeri və tarixi müəyyənləşdirilib. Qərara alınıb ki, İƏT Pİ Konfransının 12-ci sessiyası 2017-ci il yanvarın 23-28-də Mali Respublikasının paytaxtı Bamako şəhərində keçirilsin. Bamako sessiyasının gündəliyi qəbul edilib. Gündəliyə Qüds, Fələstin problemi, Suriya və Livanın işğal altında qalan əraziləri, Fələstində hazırkı durum, Suriyada humanitar vəziyyət, terrorizmin bütün forma və təzahürləri ilə mübarizə, xalqların müasir texnologiyalardan sülhməramlı məqsədlərlə istifadə etmə hüququnun tanınması, Yaxın Şərq regionunun kütləvi qırğın vasitələrindən, o cümlədən atom silahından azad region elan edilməsi, İraqda, Sudanda, Somalidə, Malidə və Çaddakı vəziyyətin müzakirəsi, Suriya, İraq, Əfqanıstan və Myanmada miqrasiya və qaçqınlar problemi, terrorizmə və zorakılığa qarşı müsəlman ölkələrinin əməkdaşlığı və siyasətlərinin koordinasiyası, Kipr, Cammu və Kəşmirdəki vəziyyət, dünya müsəlman azlıqları ilə həmrəylik, Qərbi Trakiyada, Myanmada müsəlman azlıqların, Cənubi Filippində müsəlmanların vəziyyəti, Mərkəzi Afrikada müsəlman azlıqların, Krımda müsəlman tatarların vəziyyəti, Azərbaycanın Dağlıq Qarabağ bölgəsinin Ermənistan tərəfindən işğalı, dözümsüzlük, islamofobiya və ksenofobiya ilə mübarizə, müsəlman ölkələrində viza alınmasının qarşılıqlı asanlaşdırılması və s. məsələlər salınıb.\nGövhər Baxşəliyeva sessiyanın yekununda qəbul ediləcək Ankara bəyannaməsinin müzakirəsi zamanı çıxış edərək sənəd layihəsinin Azərbaycana aid hissəsinə bu mətnin əlavə olunmasını təklif edib. Mətndə deyilir: “Ermənistanın silahlı qüvvələrinin Dağlıq Qarabağ da daxil olmaqla Azərbaycanın işğal olunmuş torpaqlarından dərhal və qeyd-şərtsiz çıxarılmasını tələb edir, Ermənistandan Azərbaycanın ərazi bütövlüyü və suverenliyinə hörmət etməyi və BMT-nin müvafiq qətnamələrini yerinə yetirməyi tələb edir”. Təklif yekdilliklə qəbul edilib.\nSessiyanın ikinci iş günü də maraqlı müzakirələrlə yadda qalıb. Türkiyə Böyük Millət Məclisinin sədri İsmayıl Qəhrəmanın sədrlik etdiyi sessiyada o, 15 iyul dövlət çevrilişi cəhdindən, türk xalqının FETÖ tərəfdarları üzərində qazandığı qələbə və bu zaman göstərdiyi birlik, həmrəylik, şücaət, Prezident Rəcəb Tayyib Ərdoğan ətrafında sıx birləşməsi haqda danışıb. “Xalqımız əsgər forması geyinmiş bir ovuc terroristin qarşısını aldı”, - deyən İ.Qəhrəman Türkiyədəki son hadisələri türk xalqının demokratiya yolunda böyük qələbəsi kimi səciyyələndirib.\nSonra çıxışlar başlayıb. Əfqanıstan Xalqlar Palatasının sədri İbrahim Rayf İbrahim, Mali parlamentinin spikeri İssaka Sidibe, Pakistan parlamentinin sədri Ayaz Sadiq, Sudan parlamentinin spikeri İbrahim Əhməd Ömər və başqaları çıxış ediblər.\nSessiyada Azərbaycan nümayəndə heyətinin adından Milli Məclis sədrinin birinci müavini Ziyafət Əsgərov çıxış edib. O, İƏT Pİ-nin fəaliyyətinə, qardaş Türkiyədə baş vermiş son hadisələrə münasibət bildirib, Azərbaycanın Dağlıq Qarabağ regionunun və ətraf rayonlarının Ermənistan tərəfindən işğal olunmasından danışıb.\nSessiyanın yekununda Ankara bəyannaməsi qəbul edilib.\nAZERTAG.AZ :İƏT Parlament İttifaqı İcraiyyə Komitəsinin sessiyasında Ermənistanın təcavüzkar siyasətindən danışılıb


Səhiyyə Nazirliyi tədbirlər görmək üçün Bakı meriyasına müraciət etdi - Trend.Az\nCəmiyyət Materials 30 İyul 2015 14:02\nAzərbaycan Səhiyyə Nazirliyi Respublika Gigiyena və Epidemiologiya Mərkəzi yaşayış məntəqələri ərazisinin sanitariya qaydalarına və normalarına uyğun olaraq təmizlənməsi, məişət tulantılarının müvəqqəti saxlanılması, müntəzəm daşınması və zərərsizləşdirilməsi sahəsində aşkarlanmış nöqsanlarla əlaqədar müvafiq tədbirlərin təşkili üçün Bakı şəhər İcra Hakimiyyəti rəhbərliyinə rəsmi məktublar göndərib.\nSəhiyyə Nazirliyi Respublika Gigiyena və Epidemiologiya Mərkəzi yaşayış məntəqələri ərazilərinin sanitariya qaydalarına uyğun təmizlənməsi, məişət tullantılarının müvəqqəti saxlanılması, müntəzəm daşınması və zərərsizləşdirilməsi sahəsində aşkarlanmış nöqsanlarla əlaqədar tədbir görülməsi üçün Bakı şəhər İcra Hakimiyyəti rəhbərliyinə rəsmi məktub göndərib.\nSəhiyyə Nazirliyinin mətbuat xidmətindən Trend-ə verilən məlumata görə, Respublika Gigiyena və Epidemiologiya Mərkəzi tərəfindən aparılan müayinələrin nəticəsində aşkar olunmuş nöqsanlarla əlaqədar olaraq, Sabunçu, Xəzər, Suraxanı, Xətai rayonlarının sanitariya təmizliyi məsələlərinə cavabdeh orqanlarının rəhbərlərinə bir sıra təkliflər verilib. Binəqədi, Nizami, Qaradağ rayonlarında isə cavabdeh şəxslər inzibati qaydada cərimə olunub.\nBakı şəhəri əhalisinə verilən su təchizatı üzərində də sanitariya nəzarəti davam etdirilib. Şəhər ərazisində yerləşən mərkəzi və məhəllədaxili su anbarlarının yuyulub-zərərsizləşdirilməsi işi nəzarətdə saxlanılıb. Bakı şəhərinin mərkəzi su anbarları və nasos stansiyaları üzərində aparılan laborator nəzarəti ilə əlaqədar olaraq bu ilin 6 ayı ərzində 935 su nümunəsi müayinə olunub. İçməli su nümunələrində aşkar olunmuş qeyri-kafi nəticələrlə bağlı araşdırmalar aparılıb. Suyun keyfiyyət göstəricilərinə mənfi təsir göstərən nöqsanların aradan qaldırılması üçün müvafiq tədbirlər görülməsi barədə təkliflər verilib.


Yeni mövsümün ilk tamaşası bəlli oldu | SENET.AZ\nBuradasınız: Ana səhifə / Sənət xəbər / Yeni mövsümün ilk tamaşası bəlli oldu\nYeni mövsümün ilk tamaşası bəlli oldu\n25 Avqust 2015 48 Baxış\nÖtən mövsüm bir sıra ilklərə imza atmış Azərbaycan Dövlət Musiqili Teatrı yeni – 106-cı mövsümə də bir sıra yenilik və sürprizlərlə hazırlaşır. Bu barədə Senet.az-a açıqlamasında qurumun mətbuat xidmətinin rəhbəri Samir Sədaqətoğlu məlumat verib. O, bildirib ki, Musiqili Teatr ölkədə yeni mövsümə ən tez – 10 sentyabr 2015-ci il tarixdə start verəcək. Mövsümün acılışı dahi Üzeyir Hacıbəylinin “O olmasın, bu olsun” tamaşasıyla baş tutacaq.\n8-9 sentyabr 2015-ci il tarixlərində Bakıda Azərbaycan Respublikası Dövlət Gömrük Komitəsinin təşkilatçılığı ilə Ümumdünya Gömrük Təşkilatının MDB üzrə Regional Məlumat Əlaqələndirmə “Rilo-Moskva” iştirakçı ölkələrin gömrük xidmətləri milli əlaqələndirmə qovşağı rəhbərlərinin 14-cü iclası keçiriləcək. İclas çərçivəsində nəzərdə tutulan bədii proqramın 10 sentyabr tarixində Azərbaycan Dövlət Musiqili Teatrında təşkil edilməsi nəzərdə tutulub. Məhz buna görı də mövsümün açılış günü “O olmasın, bu olsun” tamaşası ingilis dilində tərcümə sətirlər – qaçan titrlər vasitəsilə nümayiş olunacaq.\nBu ölməz səhnə əsərini 2015-ci il 2-5 may tarixlərində Bakı şəhərində Asiya İnkişaf Bankının (AİB) Rəhbərlər Şurasının 48-ci İllik Toplantısı keçirilən zaman toplantı tədbirləri çərçivəsində dünyanın müxtəlif ölkələrinin Maliyyə nazirləri və digər yüksək vəzifəli şəxsləri, Azərbaycanın adı ilə tarixə düşümüş I Avropa Oyunları münasibətilə ölkəmizə gəlmiş qonaqlar məmnunluqla izləyərək yüksək qiymətləndirmişlər. Tamaşanı izləmiş mötəbər qonaqlar dəfələrlə teatrın direktoru, Əməkdar incəsənət xadimi, sənətşünaslıq üzrə fəlsəfə doktoru Əliqismət Lalayevə dahi Üzeyir Hacıbəylinin ecazkar və möhtəşəm musiqisindən, ümumilikdə tamaşadan böyük zövq aldıqlarını və razı qaldıqlarını bildiriblər.\nQeyd edək ki, “O olmasın, bu olsun” tamaşasının quruluşçu-rejissoru Azərbaycan Respublikasının Xalq artisti, “Şöhrət” ordenli, Cənnət Səlimovadır. Tamaşada rolları milyonların sevimli gülüş ustası, Xalq artisti, “Şöhrət” ordenli Afaq Bəşirqızı, Əməkdar artistlər Şövqi Hüseynov, Əkbər Əlizadə, Ələkbər Əliyev, Səidə Şərifəliyeva, Novruz Əliyev, aktyorlar Səmədzadə Xasıyev, Əzizağa Əzizov, Nadir Xasıyev, Hüseyn Əlili və başqaları ifa edirlər.\nƏvvəlki yazı Dövlət Muzeyi 160 milyonluq rəsm əsərini almaq istəyir\nNövbəti yazı 1,5 milyonluq rəsm əsəri diqqətsizliyin qurbanı oldu – VİDEO


"Atam razı deyildi, amma 14 yaşımda məni ərə verdi" - FOTO » Azərbaycan İnformasiya Agentliyi\nBanqladeş parlamenti ölkədə yetkinlik yaşına çatmayanlarla nikahı yasaqlayan qanunun şərtlərini yumşaldıb. Ekspertlərin dediklərinə görə, bu fakt ölkədə illərdən bəri yeniyetmə qızlar arasında hamiləliyə, habelə ana və uşaq ölümlərinə qarşı mübarizə sahəsinə səyləri heçə endirə bilər.\nMilli.Az AsiaOne-a istinadən bildirir ki, Banqladeşdə 1929-cu ildə qəbul olunmuş "Uşaqla nikahın məhdudlaşdırılması haqqında" qanuna edilən yeni əlavələrə və dəyişikliklərə görə, 18 yaşına çatmamış qızla nikah "müəyyən şərtlər çərçivəsində" mümkündür.\nBanqladeşin baş naziri Şeyx Hasina və nazirlərin dediklərinə görə, dəyişikliklərə səbəb hamilə qalmış yeniyetmə qızların ictimai qınaqdan və təqiblərdən qurtulmalarına şərait yaratamasıdır.\n"Əyalətlərdə, kəndlərdəki cəmiyyət çox qəddardır. Yeniyetmə qız hamilə qalarsa o, kənddə üzqarasına çevrilir. Məktəbdə və küçədə onu barmaqla göstərirlər, kənd sakinləri isə qızı əxlaqsız, valideynlərini isə bivec sayırlar", - Banqladeş parlamentinin qadın və uşaq problemləri komitəsinin sədri Rebekka Mömin deyib.\nYeni dəyişikliklərin əleyhdarları hakimiyyət dairələrinin arqumentlərini rədd edirlər. Hüquq müdafiəçilərinin dediklərinə görə, yetkinlik yaşına çatmış qızlarla nikahların, sadəcə, 1,5 faizi gələcək gəlin hamilə qalandan sonra rəsmiləşib.\nKənd yerlərində isə yeniyetmə qız ərə verilmirsə, onun hamilə qalması çox nadir məsələdir.\n2014-cü ildə banqladeşli deputatlar qanunu dəyişməyə, nikah üçün minimal yaş həddinin 18-dən 16-ya endirilməsinə can atmışdılar. Lakin bu təşəbbüs cəmiyyətdə kəskin etirazla qarşılandığından baş tutmamışdı.\nYeni dəyişikliklərə görə, yetkinlik yaşına çatmamış qızla hər nikah faktı məmurlar tərəfindən əlahiddə qaydada nəzərdən keçiriləcək, məhkəmə vasitəsilə rəsmiləşdiriləcək.\nLakin iş ondadır ki, Banqladeşdə rüşvətxorluq və korrupsiya hədsiz dərəcədə yayılıb. Bu səbəbdən də yetkinlik yaşına çatmamış qızın valideynləri gələcək gəlinin təvəllüdünü saxtalaşdırıb sənəddə onun yaşını daha çox göstərmək üçün məmurları rüşvət vasitəsilə asanlıqla "razı" sala bilərlər.\nBundan başqa, indi yetkinlik yaşına çatmamış qızın nikahını rəsmiləşdirmək üçün həmin qızın hamilə olması yetər.\nBaş nazir Şeyx Hasinanın mövqeyini və qanuna dəyişikləri Banqladeşdə ən nüfuzlu dini təşkilat sayılan "Hafezate İslam"ın lideri Məhfuzul Haq Nurəzzaman dəstəkləyib.\nAvropa Birliyi ölkələrindəki qanunlara görə, nikah üçün minimal yaş 18 olsa da, müəyyən şərtlərdə 16 yaşlı qızın nikahı rəsmiləşdirilir.\nBanqladeşdə qızların 52 faizi 18 yaşa çatandan sonra, 18 faizi isə 15 yaşdan sonra ərə verilir.\n17 yaşlı Meqla və 16 yaşlı Rani də erkən ərə veriliblər.\nMeqlanın 15 yaşı olanda atası onu 30 yaşlı Lituna ərə verib. Nikahı rəsmiləşdirmək üçün valideynləri Meqlanın doğum şəhadətnaməsini saxtalaşdırmış, qızın yaşını olduğundan artıq göstərmişdilər.\n"Anam 16, nənəm isə 17 yaşı olanda ərə verilib. Bizdə bu, normal haldır. Aidlə həyatımdan da razıyam, çünki ərim məndən yaşca böyük olduğundan arxam, dəstəyimdir. Bizdəki yazılmamış qanunlara, adətlərə görə, qız 20 yaşına çatıbsa və ərə getməyibsə, qarımış bədbəxt sayılır. Bu qıza çox pis baxırlar", - Banqladeşin Khulna şəhərində yaşayan Meqla deyib.\n16 yaşlı Rani isə deyir ki, atası Əbdul və anası Pori də onu erkən ərə veriblər.\n"14 yaşım olanda ailə qurdum. Daha doğrusu, məni ərə verdilər. Bunu nə atam, nə də mən istəmirdim. Atamın dostu bu nikahda təkid etdi. Ərimin qohumları isə dedilər ki, əgər atam razılaşmasa, onu da, məni də öldürəcəklər.\nBu səbəbdən də ərimin qohumları razılaşmasam, oğurlanacağımı qaçırılacağımı söylədilər. İndi ailə həyatımdan razıyam", - Rani söyləyiblər.\nNaxçıvanda Konstitusiya dəyişiklikləri QƏBUL EDİLDİ\nBakıda 16 mərtəbəli binada yanğın olub\nFHN-də Heydər Əliyevin anadan olmasının 96 illiyi münasibətilə tədbir keçirilib\nİki ölkədə Türkiyəyə etiraz\nHacı Cavad məscidinin söküntüsündə iştirak edən məmurlardan biri ölüb\nKeçmiş baş nazirin eks-nazirləri - Pənah Hüseynin onlardan xəbəri varmı?


İntellektin neçə növü var ? » Aztehsil.com\nİntellektin 9 növü var:\n1. Təbiət intellekti\n- insanlarda heyvanları və bitkiləri hiss etmək qabiliyyətini müəyyənləşdirir. Bu qabiliyyət bizim keçmiş təkamülümüzdə qeyri-adi bir qabiliyyət, istedad hesab edilirdi. İbtidai ovçular və bitki toplayanlar bu qabiliyyətlərindən istifadə edirdilər. İndinin özündə də bu tip intellektlər bəzi sahələrdə, daha dəqiq desək, botanikada və aqronomiyada mühüm rol oynayır. Müasir cəmiyyət təbiətdən daha çox uzaqlaşdığından bu tip intellekt maraq kəsb etmir.\n2. Musiqi intellekti\n–insanlarda addımı, ritmi, tembr və tonu ayırd etmək qabiliyyətini müəyyənləşdirir. Bu tip intellekt bizə musiqini duymaq, yaratmaq və ifa etmək qabiliyətini verir. Bu tip intellekt olmadan nə dirijorlarda, nə bəstəkarlarda, nə vokalistlərdə, nə də ki, dinləyicilərdə incə musiqi duyumu olardı.\n3. Məntiqi-riyaziyyat intellekti\n–insanlarda məntiqi, riyazi hesablamaları daha tez tapmaq və hesablamaq qabiliyyətini müəyyənləşdirir. Məntiqi intellekt, adətən, riyaziyyatçılarda, alimlərdə və detektivlərdə daha çox inkişaf edir.\n4. Ekzistensial intellekt\n–insanlarda onların mövcudluğunun məna və məzmununun nədən ibarət olması haqqında dərin sualları ortaya qoya bilməsi qabiliyyətini müəyyənləşdirir. Bu tip intellektə malik olan adamlar həyatın mənası və insanların Yer üzünə nə üçün gəlməsi ilə bağlı yeni fikir və ideyalar ortaya qoymaq qabiliyyətinə malik olurlar.\n5. Fərdlərarası intellekt\n–insanlarda bir-birini dərindən anlamaq və başqaları ilə effekli sürətdə qarşılıqlı hərəkət etmək qabiliyyətini müəyyənləşdirir. Qarşılıqlı hərəkət dedikdə, effektli şifahi və qeyri- şifahi kommunikasiya, insanlar arasındakı müxtəlifliyi tez anlamaq, həmçinin, insanların əhval-ruhiyəsini və temperamentini yaxşı hiss etmək qabiliyyəti nəzərdə tutulur.\n6. Cismani-kinestetik intellekt\n– insanlarda fiziki obyektlərlə manipulyasiya etmək və müxtəlif fizioloji bilgilərindən istifadə etmək qabiliyyətini müəyyənləşdirir. Bu tip intellektə malik olanlar məkan və zamanda yaxşı orientasiya edə bilirlər. Əsasən, idmançılar, rəqqaslar, cərrahlar bu tip intellektə malik olmalıdırlar.\n7. Linqvistik intellekt\n–insanlarda fikirləşmək və öz fikirlərini çox dəqiq interpretasiya etmək (hətta hamının çətin başa düşə biləcəyi sözləri belə) qabiliyyətini müəyyənləşdirir. Bu tip intellektə daha çox şair və yazıçılar, jurnalistlər, ictimai xadimlər malik olmalıdırlar.\n8. Şəxsiyyət intellekti\n-insanlarda özünü, öz fikirlərini, hisslərini dərk etmək və bundan həyatın planlaşdırılması prosesində istifadə etmək qabiliyyətini müəyyənləşdirir. Bu tip intellekt insanlara öz qabiliyyətini düzgün qiymətləndirmək və bu qabiliyyətdən qədərincə yararlanmaq imkanı yaradır.\n9. Məkan intellekti\n–insanlarda üçölçülü fikirləşmək qabiliyyətini müəyyənləşdirir. Bu tip intellektə malik olanlar olduqları məkanı, qarşıda onları nələrin gözlədiyini yaxşı dərk edir və onlar olduqları məkanı və ondan soruşulan yerləri çox asanlıqla təsəvvüründə canlandıra və təsvir edə bilirlər.\nHOVARD QARDNERİN "ÇOXŞAXƏLİ İNTELLEKT NƏZƏRİYYƏSİ"\nBir çoxlarımız bilirik ki, insanlar öyrənmə yollarına görə 3 ümumi kateqoriyaya bölünür: vizuallar, audiallar və kinestetiklər.\nQeyd etmək lazımdır ki, adı çəkilən bu üç ümumi kateqoriyadan başqa insan potensialına dair bir çox nəzəriyyə və yanaşmalar yaradılmışdır. Bunlardan biri Harvard Universitetinin təhsil üzrə professoru Doktor Hovard Qardner tərəfindən irəli sürülmüş çoxşaxəli intellekt nəzəriyyəsidir. Qardnerin ilkin olaraq psixologiya, daha sonralar isə insan idrakı sahəsində apardığı tədqiqat işləri 6 ilkin intellekt növünün müəyyən olunmasına gətirib çıxarmışdır. Bu gün artıq 9 intellekt növü barədə danışırıq, lakin bu siyahının yeni intellekt növləri ilə genişlənəcəyi də istisna deyil. Bu intellekt növləri fərdin unikal qabiliyyətlərini və onun intellektual bacarıqlarını hansı formada nümayiş etdirməyi üstün tutmasını müəyyən edir.\nQardnerin çoxşaxəli intellektləri\n1. Verbal-linqvistik intellekt (yaxşı inkişaf etmiş verbal qabiliyyət və sözlərdə səslərə, mənaya və ritmə həssaslıq).\n2. Məntiqi-riyazi intellekt (konseptual və abstrakt düşünmə qabiliyyəti; məntiqi və ədədi patternləri (nümunələri) tanımaq və seçmək bacarığı).\n3. Məkan-vizual intellekti (şəkil və rəsmlər ilə düşünmək, dəqiq və abstrakt şəkildə vizuallaşdırmaq bacarığı).\n4. Bədən-kinestetik intellekti (şəxsin öz bədən hərəkətlərini və əşyaları məharətlə idarə etmək qabiliyyəti).\n5. Musiqi-ritmli intellekt (ritm, keyfiyyətli səs və keyfiyyətli ton yarada bilmək və musiqini dəyərləndirə bilmək qabiliyyəti).\n6.Şəxslərarası intellekt (digərlərinin əhval-ruhiyyəsi, motivasiyası və istəklərini müəyyənləşdirə bilmək və ona uyğun şəkildə cavab vermək qabiliyyəti).\n7. Fərddaxili intellekt (fərdin öz daxili hissləri, dəyərləri, inancları və düşünmə proseslərini anlaması və onları aydın şəkildə hiss etmək qabiliyyəti).\n8. Naturalist intellekt (bitkilər, heyvanlar və təbiətdəki digər obyektləri müəyyənləşdirmək və kateqoriyalara bölə bilmək qabiliyyəti).\n9. Ekzistensial intellekt (insan varlığı barədə dərin suallar vermək qabiliyyəti: Həyatın mənası nədir? Biz niyə ölürük? Biz bu planetə necə gəlmişik? və s.\nPsixoloq Famil Səfərov


Azərbaycanda QHT sədri müsəlmanları təhqir edib – www.din.az\nManşetAzərbaycanda QHT sədri müsəlmanları təhqir edib\nBəxtimşah Tağıyeva sosial şəbəkədə inanclıların ünvanına ağır sözlər söylədi.\nDin.az “A24.Az”a istinadən xəbər verir ki, “Uşaq və Tələbə Gənclər Dünyası” İctimai Birliyinin sədri Bəxtimşah Tağıyeva sosial şəbəkədə inanclıların ünvanına ağır sözlər söyləyib. O, müsəlmanları “şərəfsiz” və “ərəblərə qul olan” adlandırıb. İnsanlar QHT sədrinin bu sözlərini sərt reaksiya ilə qaşılayıb. Lakin B.Tağıyeva onu tənqid edənlərə özünəməxsus tərzdə cavab verib, eyni zamanda yenidən insanları təhqir etməkdən çəkinməyib.


23 Yanvar 2015 00:02\nQOÇ – Günə yeni planlarla başlamalısınız. Amma ulduzlar məsləhət görür ki, bütün qlobal planlarınızda məxfiliyə riayət edəsiniz. Yalnız bu halda günün ovqatı sizi qane edəcək. Uzaq yola çıxmağa dəyməz.\nBALIQLAR - Saat 13-ə qədər tamamlanması mümkün olan bütün işləri başa çatdırın. Sonrakı müddətdə isə Göy qübbəsinin sizin üçün hazırladığı sürprizlərə hazır olmalısınız. Tənqidi təhqir kimi qəbul etməyin.


Əl-Vahhab — Vikipediya\nƏl-Vahhab (ər. الوهّاب) — Allahın adlarından biri.\nUca Rəbbimiz insanı yaratmış, onu yer üzünün xəlifəsi təyin etmiş və kainatdakı hər şeyi onun istifadəsinə vermişdir. Günəş hər gün çıxıb ətrafı işıqlandırır, dünyamıza hərarət gətirir, yağış yaradıb bol ruzi-bərəkət vasitəçisinə çevrilir. Onun mülkündə bizə verdiyi ayaqlarla gəzir, bəxş etdiyi gözlərlə gözəllikləri seyr edirik. Bütün bunlar məhz İnsan üçündür və Allahın sonsuz lütfünün göstəricisidir.\n“Ali-İmran” surəsinin 8-ci ayəsində buyurulur: “Ey Rəbbimiz! Bizi doğru yola yönəltdikdən sonra ürəklərimizə şəkk-şübhə (azğınlıq, əyrilik) salma! Bizə Öz tərəfindən bir mərhəmət bəxş et, çünki Sən, həqiqətən, (bəndələrinə mərhəmət, nemət) bəxş edənsən!”\nMənbə — "https://az.wikipedia.org/w/index.php?title=Əl-Vahhab&oldid=6352653"


98 yaşlı Böyük Vətən Müharibəsi iştirakçısının danışdıqları\n17:00 09-05-2019 | 95 | Tarix\nYaşı 100-ə çatmağa az qalsa da, sərbəst yeriyir, səlist danışır, xatirələri də bu gün olduğu kimi yadındadır\nBir ananın 4 oğlu müharibəyə gedir. Hamısı sağ qayıdır, lakin hərəsi yara ilə. Biri qolunu itirir, digərləri ağır yaralanır. Ancaq müharibənin qan-qadasından xilas olub doğma yurdları olan Laçın rayonuna geri dönməyi bacarırlar.\nVersus.Az xəbər verir:\nİndi onlardan yalnız biri, 98 yaşlı Böyük Vətən Müharibəsi iştirakçısı Əlikişi Cümşüdov həyatdadır. Bu yazımızın qəhrəmanı da elə gəncliyinin 5 ilini müharibədə itirən, vətəni uğrunda döyüşüb cəbhədən yaralı qayıdan Əlikişi babadır.\nYaşının 100-ə çatmasına az qalsa da, sərbəst yeriyir, səlist danışır, xatirələri də bu gün olduğu kimi yadındadır. Bizə verdiyi vədinə sadiq qalır, paytaxtın istirahət parklarının birində , onun tez-tez üz tutduğu məkanda görüşürük. Bu günlərdə təqvimi çox zəngindir, 9 may faşizm üzərində qələbə bayramı münasibətilə Böyük Vətən Müharibəsi iştirakçıları üçün çoxsaylı tədbirlər keçirilir və Əlikişi Cümşüdov o tədbirlərin əsas iştirakçılarındandır.\n1921-ci ildə Laçın rayonunda anadan olan qəhrəmanım 1942-ci ildə qardaşlarından biri cəbhədə qolunu itirib geri döndükdən sonra onun “veş meşok”unu götürərək cəbhəyə yollanıb. Öncə cəbhəyə gedənləri Naxçıvana, xüsusi kursa göndərib təlim keçiblər, daha sonra onları Dərbəndə göndəriblər. İlk döyüşə Mozdokda qatılan Əlikişi Cümşüdov çiynindən ağır yalanıb və 3 ay Mahaçqaladakı hospitalda müalicə olunub:\n“Ən çox yadımda qalan ilk dəfə yaralanmağım oldu. Çox həyəcan keçirmişdim. Ancaq qospitalda həkimlər bizə çox yaxşı baxırdılar. O həkimlərin bacarığı bir sirr idi. Elə yaralı gəlirdi ki, bədəninin yarısı yox idi, ancaq onu sağaldırdılar, ölməyə qoymurdular. Növbəti döyüşüm Novorossiyskdə oldu. Orada çox itki verdik. Amansız döyüşlər gedirdi. Meyit o qədər çox idi ki, yerimək mümkün deyildi. Ayağımızın altı meyitlə dolu idi. Almanlar yüksəklikdə, biz isə aşağıdayıq. Başımızın üstündən güllələr, bombalar səpirdilər. Ancaq əmr gəldi ki, irəli getmək lazımdır. Birdən necə bomba atdılarsa, yanımdakı döyüş yoldaşımla mən ağır yaralandıq. Mənim qolum , başım, sifətim yara içində idi. Bizi həkim məntəqəsinə gətirdilər. Ancaq silahını təqdim etməyəni oraya buraxmırdılar. Qayıdıb silahımı tapdım, təhvil verdim. Oradan məni Moskvaya, hospitala göndərdilər. Bir neçə ay müalicə aldım”.\nQəhrəmanım deyir ki, müalicə aldıqdan sonra onu üçüncü dəfə müharibəyə göndəriblər, lakin döyüşlərə qatılmayıb:\n“Sonra yenidən bizi müharibəyə göndərdilər. qış ayları idi, dəhşətli şaxta var idi. 1944-cü il idi. Bizə qalın kürklər, çəkmələr verdilər. Bir meşədə vaqonlardan töküldük , komandirlər bizdən kimin nə şikayətini olduğunu soruşdu. O zaman mən də yaralı əllərimi göstərdim. Sonra bütün yaralıları, şikəstləri kənara çıxartdı. Komandirlərə əsəbləşdi ki, mənə güclü , sağlam əsgər lazımdır, bu yaralıları niyə gətirmisiniz. Bizi yenidən hospitala göndərdilər. Sonra məni ordudan tərxis etdilər, bildirdilər ki, sən daha ön cəbhədə hərbi xidmətə yararlı deyilsən. Bundan sonra SSRİ Daxili İşlər Nazirliyinin tabeliyindəki hərbi hissədə işləməyə başladım. Burada hərbi əsir güşərgələri, türmələr hamısı DİN-in nəzdində idi. Bu minvalla Latviyada, Litvada, Taylində və başqa şəhərlərdə oldum. Hərbi əsirlərə nəzarət edir, onları işləməyə aparırdıq. Əsirləri səhər Belarusun Traktor Zavodunda işləməyə gətirir, axşam isə geri qaytarırdıq. Bununla yanaşı, əsirlərin vaqonlarla köçürülməsini də bizə tapşırmışdılar. Aralarında faşist generallarından, polkovniklərindən tutmuş əsgərə kimi hər rütbəli hərbçi vardı. Müharibənin sonunda Keniqsberqdə xidmətimi davam etdirir, alman əsirlərinə nəzarət edirdim. Bəzən əsirlər qaçırdı. Amma onları tutub geri qaytarırdıq”.\nHərbi xidməti ilə əlaqədar Ukrayna, Latviya, Litva, Estoniya, Belarusda olmuş Əlikişi Cümşüdov deyir ki, bir neçə dəfə əsirlərin qaçmasının qarşısını alıb, nümunəvi xidmət göstərib. Göstərdiyi hər bir xidmətə görə, fərqlənməyə görə orden və medallar alıb:\n“Biz əsirlərlə ümumiyyətlə danışmırdıq, əsir düşərgəsini kənardan mühafizə edirdik. İçəridə onlara baxan adamlar var idi. İşgəncəyə icazə vermirdilər, bir əsiri də vurmaq olmazdı. Onları yeməklə təmin edirdilər, zavodlarda işlədirdilər. Hər bir şəhərdə əsir düşərgəsi var idi. Aeroportları onlara təmizlədirdik. Gündüz aparıb işlədir, axsam düşərgəyə gətirirdik. 1946-cı ildə Stalin əmr verdi ki, kim iki dəfə və daha çox yaralanıbsa, ordudan tərxis edilsin. Məni də həmin sərəncama əsasən ordudan tərxis elədilər”.\nƏlikişi Cümşüdov dövlətin ona göstərdiyi diqqətdən də məmnundur. Deyir ki, şəxsən Azərbaycan Prezidentinin qayğısı ilə əhatə olunub. Gəncliyinin 5 ilini müharibəyə qurban verən, sağlamlığından vətənə pay verən Əlikişi Cümşüdov onu da qeyd edir ki, indiki gənclər müstəqil dövlətin, əmin-amanlığın qədrini bilməli, onu qorumalıdırlar.\nƏslən Laçın rayonundan olan qəhrəmanım Qarabağın tezliklə azad olunacağına da inamını itirməyib, o torpaqlara qayıtmaq arzusu ilə yaşayır. Deyir ki, Azərbaycan ordusunun indiki gücünü nəzərə alsaq, Qarabağı qaytarmaq bir günlük işdir. 98 yaşlı qəhrəmanımızdan daha böyük qələbəni, Qarabağın azad edildiyi günü görməsi arzuyla ayrılırıq.../Müsavat/


10-03-2011 / 16:07\nBloger Adnan Hacızadə Amerikanın Səsi radiosuna müsahibə verib. O, müsahibədə bir çox məsələlərə aydınlıq gətirib.\n- Adnan bəy, siz həm də video bloqçusunuz. Azərbaycanda bloqçuluq sahəsində vəziyyət necədir? Sizin həbsinizdən sonra bu sahədə bir canlanma hiss edilirdi.\n- Bəli, bizim həbsimiz bloqçuluğa təkan verdi. Hazırda sosial şəbəkələr insanlar üçün elə asan iş rejimi yaradıb ki, artıq bloqlara o qədər də ehtiyac hiss edilmir. Facebook və Twitter şəbəkəsində səhifən varsa bloqçu sayıla bilərsən.\n- İndi dünyada inqilabçı sosial şəbəkələr şüarları səslənməkdədir. Azərbaycanda sosial şəbəkələrin etiraz aksiyalarında, hökumətin fəaliyyətinə təsirdə rolunu necə görürsünüz?\n- Twitteri yaradan insan zarafatla deyib ki, bu şəbəkəni yaradanda onun hansısa təsiri olacağını ümumiyyətlə düşünməyib. Sosial şəbəkələr bir alətdir, o aləti istifadə edən insanlar lazımdır. Sırf sosial şəbəkə ilə heç nəyə, heç bir dəyişikliyə nail olmaq olmaz. Dəyişikliyi həyata keçirən insanlar lazımdır. Hələ ki, Azərbaycanda sosial şəbəkələrdən real etirazın doğuşunu görmürəm. Bu, bir sıra faktorlarla bağlıdır. Azərbaycanda internet istifadəçilərinin sayı artdıqdan, internetin sürəti artırıldıqdan, qiymətləri endirildikdən sonra bu, real görünə bilər. Xüsusi ilə, dəyişikliklər üçün insanlar lazımdır.


Əzilmiş, üzərində çat olan, yanmış qənd tamı verən karamelin satışı qadağandır - AZƏRTAC – Azərbaycan Dövlət İnformasiya Agentliyi\nGündəlik istehlakda geniş istifadə etdiyimiz karamel konfetin çox yayılan növlərindən biridir və qida rasionumuzda xüsusi çəkiyə malikdir. Bu məhsulların istehlakı zamanı onların keyfiyyət və təhlükəsizlik göstəricilərinin qiymətləndirilməsi isə vacib məsələlərdəndir. Heç şübhəsiz, son illər respublikamızda yeni texnologiyaların tətbiqi ilə yüksək keyfiyyətli karamellər istehsal olunur.\nTəsnifata görə karamellər iki qrupa, içlikli karamellər və içliksiz karamellərə bölünür. İçlikli karamellərin meyvəli, likörlü, südlü, şəkərli, qozlu, nanəli və s. kimi növləri var. Ümumiyyətlə, içlikli karamellər 300-dən çox çeşiddə buraxılır. İçliksiz karamel isə nabat şəkilli karamel adlanır. Bu növ məhsul yalnız karamel kütləsindən ibarət olur və otuzdan çox çeşiddə buraxılır. Onun monpası, barbaris, nanəli və digər növləri var.\nKaramel istehsalında əsas хammal kimi şəkər və patkadan, əlavə хammal kimi isə müxtəlif meyvə-giləmeyvələrdən, süd, şokolad, kakao tozu, üzvi turşular, boya və ətirverici maddələrdən və s. istifadə edilir.\nİqtisadiyyat Nazirliyinin Antiinhisar Siyasəti və İstehlakçıların Hüquqlarının Müdafiəsi Dövlət Xidmətindən AZƏRTAC-a bildiriblər ki, gündəlik istehlakda xüsusi çəkiyə malik olan karamelin keyfiyyətini müəyyənləşdirmək alıcı üçün vacib məsələlərdəndir. Tərkibində reduksiyaedici maddələrin miqdarı 23 faizdən çox olduqda, saхlanılma zamanı karamel nəm çəkir və keyfiyyəti aşağı düşür.\nKaramel kütləsində 3-4 faizə qədər nəmlik və 22-23 faizə qədər reduksiyaedici şəkərlər ola bilər. Şirələnmiş karameldə şirənin miqdarı ən azı 22 faiz olmalıdır. Karamel məmulatının müxtəlif çeşidlərini müxtəlif kütlələrdə qutulara və yeşiklərə qablaşdırırlar. Taraların üzəri markalanır. Markalanarkən üzərində əmtəə nişanı, istehsalçının adı və ünvanı, karamelin adı, xalis çəkisi, istehsal tarixi, standartı, məhsulun qida və enerji dəyərini əks etdirən məlumat öz əksini tapmalıdır. Bunlardan əlavə, diabet xəstələr üçün nəzərdə tutulan karamellər də var. Onların üzərində həkimin təyinatına əsasən qəbul edilir sözləri yazılır.\nKaramel məmulatı quru, təmiz, yaxşı havalandırma şəraiti olan, temperaturu 18ºC-dən və nisbi rütubəti 75 faizdən artıq olmayan yerlərdə saхlanılmalıdır. Quş südlü və fiqurlu karamelləri 15 gün, bükülü halda buraхılan nabat, meyvə-giləmeyvə, bal, pomadka və çalma içlikli karamelləri 6 ay, su buxarı buraxmayan qablaşdırıcı materialdan istifadə etdikdə isə 12-18 ay saхlamaq olar.\nAZERTAG.AZ :Əzilmiş, üzərində çat olan, yanmış qənd tamı verən karamelin satışı qadağandır


Nazir müavini Lerikdə meşələrin qırılmasına göz yumur - GİLEY • Faktinfo.az\nNazir müavini Lerikdə meşələrin qırılmasına göz yumur - GİLEY\n28 Sentyabr 2021, 13:05\nLerik rayonu Peştətük kənd sakinləri onlara məxsus olan pay torpaqlarında qanunsuz tikinti aparıldığını iddia edirlər.\nSakinlər bildirir ki, onlara ayrılan pay torpaqları Ekologiya və Təbii Sərvətlər nazirinin müavini Firdovsi Əliyev tərəfindən Cənub Tibb Məhdud Məsuliyyətli Cəmiyyətinə saxta sənədlərlə verilib. Elə Peştətük sakinlərinin əsas problemi də bundan sonra başlayıb.\nSakinlər adından Hürriyyət.az-a müraciət edən Eldost Ağaverdiyev bildirib ki, Dövlət İslahat Komitəsi 1998-ci ildə pay torpaq kimi bütövlükdə kənd sakinlərinə torpaq sahələri verib:\n“Sonradan məlum oldu ki, həmin torpaqlar Dövlət Meşə Fondunun balansındadır. Ona görə də həmin torpaqların sənədləri verilmədi. İcraat Komitəsi torpağı kənd sakinləri arasında püşkatma yolu ilə bölüşdürdü. Nazirlər Kabineti həmin torpaqlara şəxsi mülkiyyətə keçirmək üçün sənəd, dövlət aktı verməli idi. Həmin o islahatın sənədləri Nazirlər Kabinetinə gedəndə orada məlum oldu ki, kəndin torpaqları meşənin balansındadır. Şəxsi mülkiyyət deyil.\nBundan sonra həmin torpaqların təyinatı Nazirlər Kabineti səviyyəsində dəyişilməli və bələdiyyə mülkiyyətinə verilməli idi. Proses uzun müddət davam etdi. 2009-2010-cu illərdə sahibkar Zərintac İsmayılova həmin kənddə heç kəsə lazım olmayan torpaq sahəsini götürdü və orada "Cənub" İstirahət Mərkəzini tikdi".\nŞikayətçi aktın ləğv edilməsi və tikintinin dayandırılmasını tələb etdiyini vurğulayıb:\n"Bir müddətdən sonra həmin sahibkar o əraziləri də zəbt etdi və torpaqlar da Meşə Fondunun tərkibində olduğu üçün onlarla müqavilə bağlayıb aldı. Biz də şikayət edən zaman Nazirlər Kabineti həmin torpaqların dəyişdirilməsi ilə bağlı qərar qəbul etdi və prosesə başlandı. Torpağın Meşə Fondundan alınıb vətəndaşlara verilməsi barədə qərar qəbul olundu.\nBu proses baş verdiyi müddətdə sahibkar Ekologiya və Təbii Sərvətlər Nazirliyindən icarə müqaviləsi götürmüşdü. İcarə müqaviləsindən sonra da orada əsaslı tikinti aparıldı. Biz də şikayət etdikdən sonra nazirlik həmin müqaviləyə xitam verdi. Xitam verilməsinə səbəb isə torpaqda əsaslı tikintinin aparılması ilə bağlıdır.\nBu ilin avqustun 26-da nazirlik yenidən sahibkara tikinti üçün icarə müqaviləsi verib. Yeni aktda sahibkara bəraət qazandırmaq üçün bunun əsaslı tikinti olduğu qeyd edilir. Biz yenidən aktın ləğv edilməsi, tikintinin dayandırılmasını tələb edirik”.\nŞikayətçinin sözlərinə görə, "Cənub" şirkəti müqavilənin şərtlərini pozaraq, icarəyə götürdüyü ərazidən qanunsuz şəkildə istifadə edir. Bununla bağlı kənd sakinləri dəfələrlə Ekologiya və Təbii Sərvətlər nazirliyinə müraciət etsələr də problem hələ də öz həllini tapmayıb.\nBu sahibkar müqaviləylə Dövlət Meşə fondundan icarəyə torpaq götürüb. Dövlət meşə fondunun torpaqlarının icarəyə verilməsi qaydalarında göstərilir ki, dövlət meşə fondundan icarəyə götürülmüş torpaq sahəsində tikinti işi aparmaq qadağandır. Bu müqavilənin şərtlərində də göstərilir. Buna baxmayaraq, sahibkar ərazidə əsaslı tikinti işləri aparır. Bişmiş kərpicdən tikinti işi aparılıb. Yerə də betonlama işləri həyata keçirilib. Ərazinin 1560 kv metr ərazisində asfalt örtüyü döşənib. Daha sonra, ərazidə böyük restoran inşa edilib. Bütün bunları əsas gətirib Ekologiya və Təbii Sərvətlər nazirliyinə müraciət etdik. Nazirliyə də bildirdik ki, sahibkar müqavilənin şərtlərini pozub. Tələb etdik ki, komissiya yaradılsın və sakinlərin iştirakı ilə əraziyə baxış keçirilsin. Müraciətimizdən sonra əraziyə komissiya ezam olundu və bizim iştirakımızla baxış aparıldı. Baxışdan sonra nazirlik sahibkarla olan müqaviləyə birtərəfli xitam verdi. Üç aydan sonra isə həmin sahibkara eyni torpaq sahəsini beş illik müqaviləyə verdilər. Nazir müavini Firdovsi Əliyev bütün qanunsuzluqları bilə-bilə yenidən həmin sahibkara eyni torpaq sahəsini icarəyə verib. Sakinlərin istəyi odur ki, Firdovsi Əliyev çıxıb məsələyə aydınlıq gətirsin".\nRedaksiydan: Mövzunu diqqətdə saxlayacağıq. Ümid edirik ki, qanunsuzluqla üzləşən sakinlərin problemi tezliklə həllini tapacaq. //hurriyyet.az//


Kartellər ölkəsi - sənədli film [Video]\nKartellər ölkəsi - sənədli film\nFilm Birləşmiş Ştatlar və Meksikada narkotik kartellər və onlara qarşı mübarizə aparan könüllü qruplar barədədir\nMetyu Haynmanın Kartellər Ölkəsi adlanan sənədli filmi Uestern- kovboy janrını xatırladır. Ancaq bir fərq var ki, bu film həqiqətdə baş verənlər haqdadır. İki könüllü qrup, biri Birləşmiş Ştatlarda, digəri isə Meksikada ortaq düşmənə qarşı mübarizə aparır - narkotik kartellər.\nMeksikada zorakılıq həqiqidir. 2007-ci ildən bəri 80 min insan öldürülüb və 20 mindən çox insan da itkin düşüb\nGecənin yarısı metamfetamin istehsalçısı Meksikanın qərbində yerləşən Miçoakan ştatında bir səhrada işə başlayır.\n“Amerikadan bir ata və oğul gəlib bizə bunu düzəltməyi öyrətdilər. Onlar kimya oxuyublar və bizə bunu düzəltməyin yolunu göstərdilər.”\nXeyr, bu məşhur Amerika draması olan Breaking Bad serialından bir səhnə deyil. Bu Metyu Haynmanın Kartellər Ölkəsi adlanan sənədli filmindən bir parçadır.\n“Bu əməliyyatın başçısı fənəri ilə mənə metamfetamini düzəltmək prosesini göstərirdi və mən bu səhnəni elə onunla çəkdim.”\nHaynman narkotik katellərin və sərhədin hər iki tərəfində icmalarını narkotik alverinə qarşı qorumağa çalışan könüllü qrupların həyatlarını birinci əldən bizə göstərir.\n“Meksikada zorakılıq həqiqidir. 2007-ci ildən bəri 80 min insan öldürülüb və 20 mindən çox insan da itkin düşüb.”\nSənədli filmə əsasən, Miçoakan ştatı bu zorakılığın mərkəz nöqtəsidir. Doktor Xose Mirele kartellərdən qurtulmağa çalışan meksikalı könüllü qrupu Autodefendas-ın rəhbəridir.\n“Mən bir çox səfər ekstremal təhlükə ilə qarşılaşmışam.”\nHaynman filmdə Miçoakan icmasının qanunsuzluğun gətirdiyi qorxu və korrupsiyadan bezdiklərini əks etdirir. Ancaq asayişi bərpa etməyə çalışan ordu şəhər əhlinin silahlarını müsadirə edir.\n“Bu sizin başınıza gəlsə, biz bizim tərəfimzdə olardınız.”\nHaynmanın filmi isə sadə bir məqamı qeyd edir:\nBirləşmiş Ştatlar narkotik maddələrin ən çox satıldığı yerdir.Bu bütün ştatlarda baş verir\n“Birləşmiş Ştatlar narkotik maddələrin ən çox satıldığı yerdir.Bu bütün ştatlarda baş verir.”\nSərhədin Amerika tərəfində- Arizonada - ordu veteranı Tim Foli qanunsuz narkotik ticarətinə qarşı mübarizə etmək məqsədilə şəxsi qrupunu təsis edib.\n“O zamanlar könüllü qruplar pis sayılmırdı. Məsələn banditlar şəhərə girəndə, bütün əhali toplaşıb şəhəri qoruyurdu.”\nO, qanusnuz mühacirlləri kəməndə salmağı öz üzərinə götürüb ki, bu mühacirlərin bəzilərinin ölkəyə narkotik maddələr gətirdiyi güman edilir. Foli daha sonra onları ABŞ dövlət sərhəd patruluna təhvil verir.\nXose Mireles, könüllü qrupun lideri\n“Burda heç nə yoxdur, heç bir qanun, ona görə də mən özüm telefonu götürüb 911-ə zəng edib kömək istəməliyəm.”\n“Yamaclara baxanda kartel kəşfiyyatçılarının səni izlədiyini görürsən. Onların radio dalğalarına qulaq asdıqda isə kartelin sənin haqqında danışdığını eşidirsən.”\nHaynman deyir ki, ABŞ sərhəd patrul xidmətində işçi və maliyyə çatışmazlığı var. O, bildirir ki, həm ABŞ höküməti həm də könüllü qruplar kartellərə qarşı mübarizə aparır və bu mübarizədə daha güclü tərəf hələ ki, kartellərdir.


Erqonomik olmayan mebelin fəsadları – All DesiGn\nYazan LaruT on 7 Noy 2013\nEle bir ev , ofis olmaz ki, orda mebel olmasın. Evin , interyerin vacib elementi olaraq keçmişdən bəri bu əşya evləri bəzəməyə davam edir. Təbii ki, mebelin dizayn funksiyası yanında onun əsas vacib funksiyası rahatlıq və erqonomikadır. Təəssüf ki, təcrübələrimizə dayanaraq deyə bilərik ki, insanlar mebelin rahatlıq funksiyasına bir o qədər fikir vermirlər. Dizayna, gözəlliyə, qiymətə aldanaraq sağlamlıqlarına zərər verə bilirlər. Ümumi olaraq deyə bilərik ki, erqonomikaya fikir verilmədən alınmış mebellər qısa və ya uzun müddətdə insan sağlığı üçün fəsadlar törədə bilər.\n1. Döşək Erqonomikası\nƏsasən düzgün seçilməmiş döşək əzələlərə, sinirlərə və damarlara təzyiq göstərməsinə görə bel və kürək ağrılarına səbəb olur. Yuxudaykən bədənin təbii onurğa sütununun qorunması vacibdir.\nÇox yumşaq döşəklər bədəninizin vacib nöqtələrini dəstəkləyə bilməz. Çox bərk yataqlarda isə bədəninizlə döşək arasında boşluqlar əmələ gəlir. İki vəziyyətdə də sağlam və tamamlanmış yuxuya həsrət qalacaqsınız.\nBundan başqa keyfiyyəti və materialı məlum olmayan döşəklər də insan sağılığına zərər verməkdədirlər. İnsanlar günlərinin 7-8 saatını üzünü, burnunu və ağzını döşəyə təmas edərək keçirir. Buna görə də döşək tekstilinin qorunması, allergiya kontrolu vacib məsələdir. Döşəklərdə əmələ gələn nəm, dəri töküntüləri, istilik allergiyaya səbəb olan və sağlamlığımızı təhdid edən zərərli mikroorqanizmaların çoxalması üçün əlverişli şərait yaradır. Evdə uçuşan tozların 80% dəri töküntüləridir. Bir nəfər ildə ortalama 300-450 qr arası dəri tökür, bu da tam 1 milyon mikroorqanizmanın bəslənməsini təmin edir.\nBütun bunları nəzərə alaraq Sizlərə məsləhət görürük ki, döşək seçərkən mütləq bədən strukturunuzun tələblərini nəzərə alın. Əgər artıq Sizin belinizdə, kürəyinizdə problem və ağrılar varsa mütləq tam ortopedik və mikroorqanizmaların artmasının qarşısını alan materiallardan istehsal olunmuş döşək alın. Heç bir məsrəf Sizin sağlamlığınızdan artıq deyil.\n2. Ofis mebelinin erqonomikası\nİnsanlar həyatlarının 1/3 hissəsini işdə keçirirlər. Və dünyada gedən inkişaf prosesləri onu göstərir ki, vaxt ilərlədikçə iş yerlərində insanlar daha çox oturaq vəziyyətdə işləyirlər. Bu da insanların sağlamlığına mənfi təsir göstərə bilir.\nErqonomika, insan sağlamlığının necə qoruması və onun iş effektivliyinin necə artırılmasına cavab axtarır. O, həm də yorğunluq nəticəsində kompyuter arxasındakı iş sürətinin azalması, əsəb – psixoloji xəstəliklərin və dayaq – hərəkət aparatının xəstəliklərinin artması kimi məsələlərlə də məşğul olur. Belə ki, həqiqətən erqonomik ofis kreslosu erqonomik mebellə birlikdə işdə düzgün pozanı almağa imkan verir, istehsal yorğunluğunun, onurğa xəstəliklərinin, varikoz vena genişlənməsinin və iş yerində qazanılan digər xəstərliklərin yaranmasının qarşısını alır. Bu səbəbdən ofis kresloları qoltuqlar, bel üçün yastıqçalar, hündürlüyün və oturacaq və arxalığın meyllik bucağının tənzimlənməsi mexanizmləri və başqa əlavə elementlərlə ilə təchiz edilir.\nƏməkdaşların işini yüngülləşdirmək və effektivliyini artırmaqdan ötrü iş yerlərinin tərtibatına ciddi yanaşmaq lazımdır. Keyfiyyətli və rahat kreslolar işdən məmnuniyyət dərəcəsini və məhsuldarlığı əhəmiyyətli dərəcədə artıracaq. Əgər Sizin iş yerinizdə oturduğunuz kreslo rahat deyilsə mütləq aidiyatı əməkdaşa müraciət etmənizi məsləhət görürük. Çünkü vaxt keçdikcə narahat kreslo Sizə ciddi problemlər yaradacaq, nəticədə özəl və iş həyatınızda diskomfort və həvəssizlik yaranacaq.\n3. Yumşaq mebelin erqonomikası\nÇox vaxt yumşaq mebel alıcıları divanın və ya kreslonun rahatlığına fikir vermirlər. Onlar əsasən gözəllik və dizayna fikir verirlər. Hətta mebel salonunda bəyəndikləri divana oturmadan alanlar da olur. Ancaq yumşaq mebel insanların iş və ya ev yorğunluğu sonrası oturub dincəlməsi üçün bir vasitədir. İnsanlar oturarkən doskomfort hiss etməməlidirlər. Yumşaq mebelin rahatlığı onda istifadə olunan süngərin sərtlik dərəcəsindən, üzlük materialdan, mebelin erqonomik strukturundan və mexanizmindən asılıdır. Yumşaq mebel seçərkən mütləq divan və kresloya oturaraq rahatlığını test etməniz vacibdir.\nÖncəki yazı Halı – Kilim Sanatı ve Desinatörlüğü\nSonrakı yazı Ambalaj Tasarımı Yapmanın İncelikleri


ABŞ-ın başçılıq etdiyi koalisiyanın hücumu nəticəsində Suriyada 40 nəfər ölüb\nDeir Əl-Zur, Syria\nSuriya mətbuatının və Britaniyada fəaliyyət göstərən müxalif insan haqları müşahidə qrupunun verdiyi məlumata görə, ABŞ-ın başçılıq etdiyi koalisiyanın hava hücumları nəticəsində Suriyada azı 40 nəfər ölüb.\nHava hücumları Suriyanın şərqində Hacin şəhəri yaxınlığında Əbu Hüsn kəndində baş verib. Suriyanın İraqla sərhədində yerləşən həmin ərazi Deir Əl-Zur kimi tanınır.\nABŞ-ın başçılıq etdiyi koalisiya bu məlumatları təsdiqləməyib. Komandir müavini general mayor Kristofer Gika Associated Press-ə bildirib ki, döyüş gözlənildiyi kimi “çətin” keçib.\n“Biz bunun asan olacağını düşünmürdük. Bunlar bizim ən qətiyyətli döyüşçülərimizdir və hazırlanmaq üçün çox vaxtları olub”, o deyib.\nParis Universitetinin politoloqu Xəttar Əbu Diab Amerikanın Səsinə bildirib ki, pis hava şəraiti və buludlu səma militantların itirdikləri əraziləri geri almalağa cəhd etmələrinə imkan yaradıb, çünki bu hava quruda döyüşməyi çətinləşdirib.\nSuriya İnsan Haqları Müşahidə Qrupundan Rami Əbdel Rəhman deyib ki, bu, koalisiya sentyabr ayında əraziyə hücum edəndən bəri ən yüksək tələfatdır. O, hava hücumları nəticəsində otuzdan çox İŞİD üzvünün, bundan əlavə isə mülki vətəndaşlar və militantların ailə üzvlərinin öldüyünü bildirib.\nBu arada isə Suriya İnsan Haqları Müşahidə Qrupu bildirib ki, Suriya qüvvəlləri militantların Suriyanın cənubunda Tulul Əl-Səfadakı son istinadgahının nəzarətini yenidən ələ keçirib. Qrup bildirib ki, İŞİD militantları Badia səhrasına doğru geri çəkiləndən sonra ordu əraziyə nəzarəti ələ ala bilib.\nSuriyanın SANA xəbər agentliyi də bu məsələ barədə yazıb. Xəbər agentliyinin verdiyi məlumata görə, əsgərlər ərazidə qalan cihadçıları axtarır.


Azərbaycan Premyer Liqası bərpa olunur: XII tur Qəbələdə start götürəcək | Report.az\nAzərbaycan Premyer Liqası bərpa olunur: XII tur Qəbələdə start götürəcək\nAzərbaycan Premyer Liqası bərpa olunur: XII tur Qəbələdə start götürəcək Bu gün Azərbaycan Premyer Liqasında XII turun oyunları keçiriləcək.\n20 Dekabr , 2020 07:30\nBu gün futbol üzrə Azərbaycan Premyer Liqasında XII turun oyunları keçiriləcək.\n"Report"un məlumatına görə, klubların heyətində koronavirusa kütləvi yoluxma ilə bağlı təxirə salınmış tur təqribən 3 həftəlik məcburi fasilədən sonra yenidən bərpa olunacaq.\n"YAŞAT turu"nun ilk matçı Qəbələdə baş tutacaq. Şəhərin eyniadlı komandası doğma meydanda "Qarabağ"ı sınağa çəkəcək. Rəqibindən 1 oyun az keçirən Ağdam klubu 19 xalla turnir cədvəlinə başçılıq edir. Əyalət təmsilçisi isə 11 xalla 6-cıdır.\nİndiyədək 47 dəfə üz-üzə gəlmiş komandaların duellərində meydan sahibləri 10, qonaqlar 24 qələbə qazanıblar, 13 görüş heç-heçə başa çatıb. Topların fərqi də də "köhlən atlar"ın xeyrinədir - 67:41. "Qarabağ" son 8 oyunda meydanı qolsuz tərk etməyib. "Qəbələ" 9 matçdır qalib gəlmir.\nEyni saatda başlayan matçlarda "Zirə" "Sumqayıt"ı, "Keşlə" "Səbail"i qəbul edəcək. Rəşad Sadıqovun başçılıq etdiyi komanda 19 xalla 2-ci sırada qərarlaşıb. 12 oyundan 15 xal toplayan "gənclik şəhəri" təmilçisi isə 4-cü pillədə qərarlaşıb. Bu, iki komanda arasında 21-ci görüş olacaq. Daha əvvəl keçirilən qarşılaşmalarda "Zirə" 10, "Sumqayıt" 6 qələbəyə sevinib. 4 matçda qalib müəyyənləşməyib. "Qartallar"ın 27 qoluna Ayxan Abbasovun rəhbərlik etdiyi komanda 19 topla cavab verib. “Zirə” ardıcıl 7 oyunda meydanı qolsuz tərk etməyib. “Sumqayıt” son 3 matçda 2 qol vurub və uduzmayıb.\nİndiyədək ölkə çempionatında 12 dəfə qarşılaşmış "Keşlə" və "Səbail" komandaları bugünkü matça baş məşqçisiz çıxacaqlar. Meydan sahiblərindən Yunis Hüseynov, qonaqlardan isə Aftandil Hacıyev koronavirusa yoluxduqları üçün texniki zonada yer almayacaqlar. "Keşlə" 13 xalla beşinci, 3 xal az toplayan "Səbail" isə sonuncudur.\nKomandalar arasında keçirilmiş çempionat oyunlarında qələbə sayı baxımından Bayıl təmsilçisinin üstünlüyü nəzərə çarpır - 6:3. Üç qarşılaşmada isə heç-heçə qeydə alınıb. Top fərqində də "dənizçilər" öndədir - 14:11. “Səbail” son 4 oyunda uduzmayıb. “Keşlə” ardıcıl 4 ev matçında uduzub.\nTura Masazırda yekun vurulacaq. "Sabah" "Bank Respublika Arena"da "Neftçi" ilə münasibətlərinə aydınlıq gətirəcək. 18 xalı olan "ağ-qaralar" 3-cü pillədə qərarlaşıb. Visente Qomesin rəhbərlik etdiyi komanda isə 10 xalla axırdan 2-cidir.\nBu komandalar arasında indiyədək keçirilmiş 8 oyunun heç birində "Sabah" qələbə qazana bilməyib. Yalnız 1 görüş heç-heçə başa çatıb. Digər 7-də isə flaqman 3 xal əldə edib. "Neftçi" bu matçlarda 17 qol vurubsa, Masazır təmsilçisi cəmi 2 dəfə fərqlənib. “Neftçi” son üç oyunda qol buraxmayıb.\n16:00. “Keşlə” –“ Səbail”\n17:15. “Sabah” – “Neftçi”


Florensiyanın məşhur ailələrindən olan Della Vallelər şəhərin ən böyük klubuna 17 il rəhbərlik edəndən sonra onu İtaliya kökənli amerikalı milyarder Rokko Kommissoya 170 milyon avro qarşılığında satdılar. Rokko Kommissonun varidatı təxminən 5 milyard dollar civarında qiymətləndirilir və "Forbes"in ənənəvi siyahısında ən varlı 200-cü amerikalıdır.\nRokko əslən italiyalıdır, amma onun bütün həyatı ABŞ-da keçib. O, məktəbli olarkən futbol oynamağa başlayıb və daha sonra universitet komandasına da çağrılıb. Rokko 1972-ci ildə ABŞ olimpiya yığmasının heyətində yer alıb. Nəticə olaraq ABŞ yığması Mərakeş, Malayziya və Almaniyanın yer aldığı qrupda dördüncü olub. Rokko isə ümumilikdə 15 dəqiqə meydanda olub.\nFutbola olan marağına baxmayaraq, o, həyatda biznes sahəsində uğurlu olmağı bacarır. Rokko ABŞ-ın ən böyük beşinci internet provayderi "Mediacom"un sahibidir və bu kompaniyanın dəyəri 2.5 milyard dollar civarında qiymətləndirilir. Rokkonun futbola o dərəcə böyük marağı var ki, müsahibələrindən birində hətta büdcəsinə daxil olan ilk 2 milyarda futbol klubu almaq istədiyini də bildirib. İlkin olaraq, o, "Nyu-York Red Bull" və ya "Los-Anceles Qalaksi" klublarına sahib olmaq istəyib. Amma "Red Bull" öz layihəsini satmaqdan imtina edib, Los-Anceles təmsilçisi isə daha çox maliyyə, təxminən 300 milyon dollar istəyib.\nBuna baxmayaraq, nəhayət 2017-ci ildə Kommisso arzusuna çatır və "Nyu-York Kosmos" klubuna sahib olur. Bu klubu seçməsində onu ilhamlandıran isə bir zamanlar Bekkenbauer, Pele və Corcio Kinalyanın burada çıxış etmələri olub. Hazırda Şimali Amerika liqasında (NASL) çıxış edən "Kosmos"un qarşısına məqsəd olaraq 2020-ci ildə MLS-də çıxış etmək qoyulub. Bu klubu Azərbaycanla bağlayan bir məqam vaxtı ilə yığmanın baş məşqçisi olan Karlos Alberto Torresin futbolçu illərində "Kosmos"da çıxış etməsidi. O, zamanında komandanın fəxri səfirlərindən biri olub.\nSonradan Rokko Kommissonun futbol sevgisi sərhədləri aşır və artıq o, Avropada klub sahibi olmaq istəyinə düşür. Bunun üçün ilk cəhdini 2018-ci ildə edir. Belə ki, Rokko İtaliya nəhəngi "Milan"a sahib olmaq istəyir. Danışıqlarda irəliləyiş olduğu bir məqamda, həmin dövrdə "Milan"ın çinli sahibi Yonhonq Li klubu amerikalı biznesmenə satmaqdan imtina edir.\n"Fiorentina"ya sahib olandan sonra, "Mən Kalabriyadanam və "Yuventus" azarkeşi olmuşam. Səbəb isə onların həmişə qələbə qazanmaları idi. Amerikaya gələndən sonra da onlara azarkeşlik edirdim. İstəyim komandanın lideri Kyezanı daha bir il komandada saxlamaqdır. İstəmirəm ki, o, Baccio olsun" - deyib. Rokko Kommisso həmçinin hazırkı baş məşqçi Vinçentso Montellaya inandıqlarını və onunla yollarına davam edəcəklərini bildirib.\nrokko, sahib, sonra, klubu, ildə, çıxış, dollar, olaraq, futbol, olmaq, böyük, qiymətləndirilir, civarında, klubuna, milyard, imtina, istəyib, komandanın, bildirib, anceles,


Lent.az | IKT - Hibrid “yolsuzluq” dronu sınaqdan çıxarıldı - VİDEO\n06 Aprel 2017 / 15:07\nHibrid “yolsuzluq” dronu sınaqdan çıxarıldı -\nABŞ-ın “Advanced Tactics” şirkəti ötən ilin noyabrında təqdim olunmuş “Autonomous Panther AT” hibrid pilotsuz uçuş aparatının sınaqlarına başlayıb.\nİKT.lent.az-ın “N+1” saytına istinadən verdiyi məlumata görə, sınaqlar zamanı hibrid “yolsuzluq” dronu kiçik yükü uğurla ünvana çatdırıb.\n“Autonomous Panther AT” ilk növbədə hərbçilər üçün hazırlanır, lakin “Advanced Tactics” hesab edir ki, bu qurğu özəl kuryer firmalarını da maraqlandıra bilər. Belə ki, hərbçiləri dronun yükü ünvana az qalmış gizli şəkildə - yerlə apara bilmə qabiliyyəti daha çox maraqlandırırsa, özəl şirkətlər məhsulların yaşayış məntəqələrindən kənarda hava yolu ilə, yaşayış məntəqələrində isə yerüstü rejimdə çatdırılması üçün bu hibrid qurğudan yararlana bilər.\nMartın sonunda Kaliforniyada keçirilən sınaqlar zamanı dron 2,3 kiloqramlıq yükü təyinat yerinə çatdırıb. Bu barədə video “YouTube”da yerləşdirilib.\n“Autonomous Panther AT” 112 sm uzunluğa və 34 sm hündürlüyə malik düzbucaqlı korpusa malikdir. Cihazın ağırlığı 20,4 kiloqramdır və 6 elektrik mühərriki ilə təchiz olunub. Maksimal uçuş sürəti 80 km/saatdır. “Yolsuzluq” rejimində aparat 4 təkər vasitəsilə hərəkət edir. Bu rejimdə “Autonomous Panther AT” saatda 8 km sürətlə 100 km məsafəyə gedə bilər.


42 yaşlı azərbaycanlı İtaliyada polis əməkdaşını döydü - Azinforum.az İnformasiya Portalı\nAna səhifə / Kriminal / 42 yaşlı azərbaycanlı İtaliyada polis əməkdaşını döydü\n42 yaşlı azərbaycanlı İtaliyada polis əməkdaşını döydü\nVirtualaz.org yerli mətbuata istinadən xəbər verir ki, üç sərxoş kişi karabinerlərə müqavimət göstəriblər və onlara xəsarətlər yetiriblər. Hadisənin iştirakçılarından biri Ferrara şəhərində yaşayan, adı polisin məlumatında S.E. kimi göztərilmiş 42 yaşlı azərbaycanlıdır. Hücum edənlərdən digər iki nəfər isə 35 və 37 yaşlı moldovalılardır.\nÖncəki Bakının mərkəzində bomba həyəcanı – FHN işə başladı\nNövbəti Müğənni Nazəninin falçılıq edib CİN ÇIXARAN OĞLU – FOTOFAKT


Söyün Sadıqovdan Abbas Abbasova sərt sözlər: “O, əsl satqındır”\n08 İyul 2015 - 12:46\nSöyün Sadıqov: “O, hakimiyyətə gəlmək üçün ermənilərlə separatist danışıqlarını deyəsən, unudub. Amma bu, məlum faktdır”\n“Prezidentini kağızda tərifləyən, amma hərəkətləri və danışıqları ilə əksini göstərən insana nə cür inanmaq olar?”\nAbbas Abbasovun dünən bəyanatla çıxış edərək ümumrusiya Azərbaycan Təşkilatları İttifaqının (SOAR) fəaliyyətinə xitam verməsi Azərbaycanda da birmənalı qarşılanmadı.\nModerator.az-ın əməkdaşı yaranmış durumu şərh etmək üçün Azərbaycanın diasporunun öncüllərindən Söyün Sadıqovla əlaqə saxlayıb. S. Sadıqov bildirib ki, “Bunu Abbas Abbasov ətrafında yaranmış boşluğa görə etməyə məcbur olub. İndi İttifaqın bağlanılması elanı ilə özünə əlavə dividentlər qazanmağa çalışır. ümumrusiya Azərbaycan Təşkilatları İttifaqı demək olar ki, çoxdan yoxdur. Onun ətrafında bir zaman olan hörmətli azərbaycanlılar çirkin oyunlarını və Prezidentin adı ilə spekulyativ hərəkətlərını başa düşərək, o cümlədən İttifaqın təsisçiləri onu çoxdan tərk ediblər. Onun mənəvi haqqı yoxdur ki, bu gün prezidentin adını çəksin və vətənə sevgidən danışsın. çünki o, 17 yanvar, 14 parel tarixlərində öz həmyerlilərinə, diasporun yüzlərlə fəallarına, ağsaqqalarına qarşı Rusiya hüquq-mühafizə orqanlarını qaldırıb, hətta etnik dağıstanlı quldurlarını azərbaycanlılara qarşı göndərməkdən belə çəkinməyib. Bundan sonra o, necə özünü Azərbaycanı sevən şəxs kimi qələmə verə bilər? O, hakimiyyətə gəlmək üçün ermənilərlə separatist danışıqlarını deyəsən, unudub. Amma bu, məlum faktdır.\nMənim üçün təəcüblüdür ki, Abbasov indi üAK-n mənafelərini qorumaq mövqeyindən danışır. Halbuki özü etiraf edirdi ki, üAK-ı o yaradıb və o da məhv edəcək. Onunla bir qayıqda olanlar da buna kömək edirdilər.\nO hal -hazırda “AzərRos” ilə bağlı çirkin oyunlarından əl çəkməyərək, nəinki üAK, həm də bütün diasporda intriqa salır. Bu insanın bacarığı həmişə bundan ibarət olub. Amma inandırıram sizi, “AzərRos”u da onun əlindən alacağıq. Artıq Rusiyada vətənə bağlı Azərbaycan icması ona nifrət edir. özünə hörmət edən azərbaycanlı bundan sonra onunla bir yerdə olmaz. çünki belə insanlar alçaqdır və ondan istənilən alçaqlığı gözləmək olar. Prezidentini kağızda tərifləyən, amma hərəkətləri və danışıqları ilə əksini göstərən insana nə cür inanmaq olar? Məni qeyri-adekvat insan adlandırır, amma ondan fərqli olaraq, mən vətən xaini və satqın deyiləm. O isə əsl satqındır”.


Balayevin meneceri Avropadan aldıqları təklifləri açıqladı: "Tobol"un prezidenti məni əmin etdi ki, yeni baş məşqçiləri erməni olsa, Emili..." - Sport24.Az\nBalayevin meneceri Avropadan aldıqları təklifləri açıqladı: "Tobol"un prezidenti məni əmin etdi ki, yeni baş məşqçiləri erməni olsa, Emili..."\nTarix: 2019-12-12 18:00\nÖtən qış fasiləsində "Səbail"dən Qazaxıstanın "Tobol" klubuna keçən Emil Balayev özünü ən yaxşı tərəfdən göstərdi. Məhz Kostanay klubunda inamlı oyunu sayəsində 25 yaşlı qapıçı Azərbaycan millisinin də "1 nömrə"si oldu. İndi Emil Azərbaycan publikasının sevimlisi sayılır.\nBalayevin "Tobol"la hələ 1 illik müqaviləsi var və belə görünür ki, hər şey öz axarıyla gedir. Ancaq komandasının baş məşqçi postuna əsas namizədlə - milliyətcə erməni olan Qriqori Babayanla bağlı planlaşdırılmayan vəziyyət yarandı. Erməni məşqçiylə azərbaycanlı futbolçu necə birgə işləyəcək? Sual ritoriklərdən deyil. Balayevin meneceri olan Stanislav Stanislavskiylə söhbətləşməyi qərara aldıq ki, o, təkcə bu münasibətlərdən gözləntiləri ilə bağlı danışmadı, eyni zamanda müştərisinin yaxın perspektivi haqda söz açdı: "Balayevin klubla müqaviləsi var ki, bu, 2021-ci ilin yanvarında bitəcək. Emil Qazaxıstan çempionatında özünü ən yaxşı tərəfdən göstərdi, ən yaxşı qapıçılardan biri oldu. "Tobol" rəhbərliyi bu transferdən çox razıdı".\nƏlbəttə, Babayanın mümkün təyinatı ilə bağlı məsələyə toxunmaya bilməzdik: "Futbol və siyasət bir-birinə qarışmamalıdı. Sadəcə, bəzən bu, mümkün olmur. Onu qeyd etmək istəyirəm ki, Babayan Almatıda anadan olub və yaşayıb. Buna baxmayaraq, klubun prezidenti Nikolay Paninlə artıq bu məsələylə bağlı danışmışam. O, məni əmin etdi ki, Emili pis vəziyyətdə qoymayacaqlar. Bir də Babayanın təyinatıyla bağlı məsələ tam həll olunmayıb. Mənə klubun prezidenti belə dedi. Fikrimcə, məsələnin qeyri-idman tərəfi əngəl olmayacaq və birinci rola peşəkar münasibətlər çıxacaq. Sirr deyil ki, Balayev məhz "Tobol"da əla artırdı. Bunda komandanın qapıçılarla işləyən məşqçisi Yevgeni Naboyçenko titanik iş görüb. Əlbəttə, qolkiperin xidmətlərini qətiyyən azaltmaq istəmirəm. Emilə afərin, işləməyi sevir, onda "ulduz xəstəliyi" qorxusu yoxdu. Bu gəncin intelekt səviyyəsi yüksəkdi və məqsədə can atması da yetərincədi. Ona qazandıqlarıyla kifayətlənmək olmaz".\nQazaxıstan çempionatına hörmətimiz nə qədər olsa da, həmyerlimizi daha güclü liqalarda görmək istərdik. Balayevin meneceri artıq bu qış fasiləsində azərbaycanlı futbolsevərlərin hansısa Avropa klubuna azarkeşlik edəcəyini istisna etməyib. Məlum oldu ki, millimizin qapıçısını sıralarında görmək istəyən klubların sayı yetərincədi: "Avropanın aparıcı klubları Emillə maraqlanır. Bunlar arasında Rusiya təmsilçisi də var. Onu qeyd etmək istəyirəm ki, Balayevlə qarşımıza belə məqsəd qoymuşuq - hansı ölkəyə getsə belə, yalnız yüksək liqada çıxış edəcək!"\nStanislavskidən ölkələri konkretləşdirmək istədik: "Bu, Belçika, İsveçrə, Portuqaliya, Kipr və əvvəl dediyim kimi, Rusiyadı. Hamısı yüksək liqa klublarıdı. Digər variantları sadəcə, kənara qoyuruq. Ötən qış fasiləsində BATE-dən təklif vardı, ancaq "Tobol"la artıq müqavilə imzalamışdıq. İndi müştərimlə maraqlanan klubların açıqlaya bilmərəm. "Transfer pəncərəsi" hələ açılmayıb belə".\nBalayevin Qazaxıstanda uğurlu çıxışı digər azərbaycanlı futbolçuların da yolunu açacaqmı? Stanislavski əmindi ki, belə də olacaq: "Emil özünü yaxşı tərəfdən göstərdi. O, yalnız Kostanayda yox, bütün Qazaxstanda sevildi. Artıq bir sıra klublar var ki, azərbaycanlı futbolçularla maraqla bağlı mənə çıxdılar. Bəli, sizdə çox perspektivli futbolçu var. Azərbaycanda artıq iki dəfə olmuşam. Millinizin Uelsə görüşünü stadiondan izləmişəm, digər matçlarının videoyazılarına baxmışam. Hesab edirəm ki, seçmə mərhələdə 1 xal millinizin real potensialı deyil. Pozitiv məqam da var ki, bu xal dünya çempionatının vitse-çempionuyla matşda əldə olunub! Camaləddin Xocaniyazovun adını qeyd edə bilərəm ki, yaxın vaxtda ölkənizin hüdudlarından kənarda çıxış etmək perspektivi var. 2-3 futbolçu da var ki, yaxın gələcəkdə legioner ola bilərlər. Bu istiqamətdə işlər gedir. Buna görə ümid edirəm ki, gözəl mətbəxi olan Azərbaycana tez-tez səfər etməli olacam". (Football24.az)


"Qalatasaray" "Fənər"in sabiq ulduzunu transfer edir\n"Qalatasaray" "Fənərbağça"nın sabiq ulduzunu transfer edir.\nOffsideplus.az "aspor"a xəbər verir ki, "sarı-qırmızılar" Salih Uçarı heyətinə qatmaq üçün hərəkətə keçib. 2012-ci ildə "Fənərbağça"nın "Bucaspor"dan 1,5 milyon avroya aldığı, sonradan "Roma", "Syon", "Empoli" kimi klublara icarəyə göndərdiyi futbolçu Fatih Terimin qış fasiləsindən sonra sərəncamında görmək istədiyi əsas adlardandır.\nHazırda "Alanyaspor"un uğurları üçün tər tökən hücumameyilli yarımmüdafiəçi cari Super Liqa mövsümündə meydana çıxdığı 8 oyunda rəqib qapılarına yol tapa bilməyib. "Alanyaspor"la anlaşma müddəti 2021-in yayına qədər olsa da, "Qalatasaray" yanvarda adıçəkilən kluba müəyyən vəsait ödəməklə Salihə sahib çıxmaq istəyir.\nTürkiyə Superliqasının 9-cu turunda "Qalatasaray" "Kayserispor"u qəbul edib.\n"Qalatasaray" üçün pis xəbər: ulduz futbolçusu qayıda bilməyəcək\n24.11.2020 10:50\t88\n24.11.2020 09:45\t715


Nəşriyyatlarımız – Expert SM\nBakı Dövlət Universiteti, Heydər Əliyevin anadan olunmasının 89-cu ildönümünə həsr olunmuş 12-ci Respublika Elmi-Praktik Konfransının Materiallarında nəşr olunmuş, Expert-SM şirkətinin hüquqşünası, Günay Abasovanın məqaləsi. Yüklə\nİƏİT prinsiplərinin müsbət aspektləri bunlardan ibarətdir: səhmdarların mənşəcə hansı ölkədən olub olmamasından asılı olamadan bərabər hüquq və vəzifələrin olması ; kiçik səhmdarların qorunması üçün tədbirlərin görülməsi; böyük səhmdar cəmiyyətinin idarə olunmasında dövlət müdaxiləsinin azalmasına yönələn tədbirlərin hazırlanması. Lakin İƏİT prinsiplərinin 5-ci hissəsinin “C” bəndində yazılmışdır: “İdarə heyəti müvafiq qanunun tətbiqini təmin etməli və maraqlı şəxslərin mənafelərini nəzərə almalıdır”.\nBurada belə bir sual ortaya çıxır: Hansı maraqlı şəxslərin mənafeləri və hansı dövlətin qanunvericiliyinə əməl edilməsi? İƏİT sənayeləşmiş ölkələrdən ibarət bir klubdur ki, bu təşkilatın üzvləri sırasında Rusiya və Çindən başqa, Avrasiyanın 34 ölkəsi və həmçinin ABŞ və Yaponiya vardır.\nBizim fikrimizcə İƏİT korporativ idarəetmə prinsiplərinin mənfi cəhətləri bunlardan ibarətdir: idarə heyətinin baş simalarının məsuliyyətə cəlb etmə mexanizminin olmaması; ölkənin zərərinə xarici ölkələr tərəfindən böyük səhmdar cəmiyyətlərinin idarə olunmasına potensial təhlükənin olması; səhmdarların maraqlarının qorunması mexanizmləri daha çox mənfəətin əldə edilməsini və ölkə iqtisadiyyatının strateji cəhətdən mühüm sahələrinin nəzarət altında saxlanılmasını nəzərdə tutur. Onu da qeyd etmək lazımdır ki, Azərbaycanda strateji cəhətdən mühüm olan iqtisadiyyatın neft/qaz sektoruna aid təşkilatlar açıq deyil, Qapalı Səhmdar Cəmiyyət formasında yaradılıb. Məsələn: “Socar-Petrolium”, “Socar-Bağlan”, “Socar-Qalf”, “Azərbaijan John Braun”, “Ecol”, “Energy Solutions Qroup” kimi iri müəssisələr Qapalı Səhmdar Cəmiyyət formasında yaradılmışdır. Burada Azərbaycan Dövlət Neft Şirkətinin səhmdarlarının mülkiyyətinin 49%, 50%, 51% -ni təşkil edir, digər səhmlər isə Britaniya, Türkiyə, Amerika, BƏƏ və Rusiya şirkətlərinin payına düşür. Banklar Açıq Səhmdar Cəmiyyəti formasında olduğuna görə müxtəlif ölkələr tərəfindən səhmlərin əldə edilməsi imkanı və onların təsir dairəsi artır.\nBank sektorunun öyrənilməsi nəticəsində məlum olmuşdur ki, Azərbaycanda bank sektorunun ən yüksək iştirakının göstəricisi Beynəlxalq Maliyyə Korporasiyasına məxsusdur və o, 3 bankda səhmlərə sahibdir: AccessBank -20%, AGBank-17.5%, YapıKrediBank-20%.\n– Əgər məsuliyyəti bir neçə şəxs daşıyırsa, onlar Səhmdar Cəmiyyəti qarşısında birgə məsuliyyət daşıyırlar;\n– Məsuliyyətin əsasları və həcminin müəyyən edilməsində işgüzar adətlər və işin həllində sair vacib hallar nəzərə alınmalıdır;\n– Açıq Səhmdar Cəmiyyətinin Direktorlar Şurasında (müşahidə şurası) dövlət və ya bələdiyyə nümayəndələri digər direktorlar şurasının üzvləri ilə birgə bərabər məsuliyyət daşıyırlar.\n– Qərar qəbul edilərkən əleyhinə səs verən, itkilər ilə nəticələnən, və ya da heç səs verməyən kollegial orqan üzvləri məsuliyyət daşımır.\nLakin belə bir nəticə müəyyən şübhə doğurur və qanunsuz fəaliyyət nəticəsində səhmdar cəmiyyətin rəhbərlərinin vurduğu ziyana görə maddi məsuliyyətin artırılmasına imkan vermir.\nQanunverici hesab edir ki, rəhbərin (səhmdar cəmiyyətin tək icraedici orqanı, kollegial icra orqanın üzvünün) tam maddi məsuliyyətini təyin edilməsi üçün konkret hallar və şərtlər və yaxud həmin halların dəqiq siyahısını müəyyən etməyə ehtiyac vardır.\nİdarəetmə vəzifələrini həyata keçirən şəxs kimi baş direktor (sahibkar) dövlət qarşısında (cinayət və inzibati məsuliyyət daxil olmaqla) məsuliyyət daşıyır. İnzibati məsuliyyət dedikdə: idarəetmə qaydalarının mühafizəsi, dövlət və ictimai qayda, təbiət, əhalinin sağlamlığı və vəzifə borcuna aid edilən digər qaydaların pozulması nəzərdə tutulur. Azərbaycan qanunvericiliyinə əsasən məsul şəxslərin məsuliyyətə cəlb edilməsinin əsasına görə məsuliyyətin iki növü olur: müqavilə (əsas- razılaşma, müqavilə) üzrə məsuliyyət və müqavilədən kənar məsuliyyət qeyri-razılaşma (əsas- qanunvericilik aktı ). Baş direktora (sahibkara) həm müqavilə üzrə , həm də qeyri-müqavilə üzrə məsuliyyət tətbiq edilir. İnzibati məsuliyyət qeyri-müqavilə əsasında yaranan məsuliyyət növü hesab edilir. Məsələn, kommersiya sirrinin yayılması müqavilə üzrə məsuliyyətinin yaranması üçün əsasdır. Azərbaycan Respublikasının Əmək Məcəlləsi Səhmdar Cəmiyyətin idarə edilməsində səhmdarların əmlakının müdafiə olunmasına imkan yaratmır.\nMaksimal olaraq, Baş direktorun hərəkətləri (hərəkətsizliyi) nəticəsində səhmdar cəmiyyətinə dəyən maddi real ziyanın ödənilməsini tələb etmək olar. Baş direktora (səhmdar cəmiyyətinin məsul şəxsi kimi) aid əmək müqaviləsində istifadə olunan maddi məsuliyyətətə cəlb olunma tədbirlərində bunları qeyd etmək olar.\n– Əmək vəzifələrin icrası zamanı dəymiş maddi ziyanın ödənilməsi ayrıca qanun və ya qərarlarla qoyulmuşdursa;\n– Zərər məhkəmə hökmü ilə müəyyən edilmiş cinayət hərəkətlərinin nəticəsində dəymişdirsə.\nAzərbaycan Respublikasının Əmək Məcəlləsinə uyğun olaraq sahibkara maddi məsuliyyət deyil, mülki məsuliyyət aiddir. Əmək müqaviləsində (kontraktında) vətəndaşın səhmdar cəmiyyətinin bir icra orqanı qismində qərar verdiyi zaman mülki məsuliyyəti ayrıca mülki qanunvericiliyinə müvafiq olaraq qeyd edilməlidr.\nBu məsuliyyət növünün maddi məsuliyyətdən fərqi ondan ibarətdir ki: ziyanın ödənilməsi vətəndaşın əmək haqqısından deyil, onun əmlakından edilir. Bundan başqa, müqavilədə müvafiq şərtlər olduğu təqdirdə, baş direktor, səhmdar cəmiyyətinin kollegial idarəetmə orqanının qəbul etdiyi qərara görə birgə məsuliyyət daşıyır. Onu da qeyd etmək lazımdır ki, azərbaycan mülki qanunvericiliyində bu müddəa yoxdur.


Azərbaycan Parlamenti İnzibati Xətalar Məcəlləsinə əlavə və dəyişiklikləri qəbul edib\nCəmiyyət 22 Fevral 2011 17:27 (UTC+04:00)\nAzərbaycan, Bakı, 22 fevral /Trend, müxbir M.Əliyev/\nAzərbaycan Parlamenti İnzibati Xətalar Məcəlləsinə əlavə və dəyişikliklərlə bağlı qanun layihəsini qəbul etdi.\nTrend-in məlumatına görə, millət vəkili Fazil Mustafa müzakirələr zamanı bildirib ki, taksilərdə taksometrlərin olmaması həqiqətən də böyük bir problemdir. "Taksometr olmayan zaman taksiyə minərkən psixoloji gərginlik yaranır", - Mustafa bildirib. Millət vəkili həmçinin qeyd edib ki, bu əlavələri tətbiq edən zaman taksi sürücüləri üçün də müəyyən şərait yaradılmalıdır - onlar müəyyənləşdirilmiş taksi dayanacaqları ilə təchiz olunmalıdır, taksi sürücülərin birliyi, onların hüquqlarını müdafiə edən cəmiyyətlər yaradılmalıdır.\nMillət vəkili Elmira Axundova çıxışında əlavələrdə qeyd olunan avtobus sürücülərinə yönələn müddəalara diqqət çəkib. Onun sözlərinə, şəhərlərarası və şəhərdaxili avtobusların sürücülərinin rəftarları qənaətbəxş deyil.\nMillət vəkili Qüdrət Həsənquliyev təyin olunmuş normadan artıq yük daşınmasına görə tətbiq olunacaq cəriməyə münasibət bildirərək deyib ki, yük avtomobillərinin sürücüləri yoxlamalardan azad olunarlarsa və yollar müvafiq standartlara cavab verərsə, onların normadan artıq yük götürməsinə ehtiyac olmaz.\nSpiker Oqtay Əsədov cavab olaraq Azərbaycanda yol infrastrukturunun kifayyət qədər beynəlxalq standatlara cavab verdiyini bildirib və qeyd edib ki, yük avtomobillərində əlavə yük daşımaq üçün yer quraşdırılıb.\nHəmin əlavə və dəyişikliklərdə "Taksi" tanınma nişanları, taksometr və ya sərnişin və baqaj daşınması qaydaları ilə müəyyən edilmiş digər məlumat göstəriciləri olmadan taksi minik avtomobili ilə sərnişin daşınmalarının həyata keçirilməsi, avtobuslarda siqaret çəkilməsi, müntəzəm şəhərdaxili (rayondaxili), şəhərlərarası (rayonlararası) və beynəlxalq marşrutlar üzrə hərəkət edən avtobusların müəyyən edilmiş hərəkət cədvəlinə və hərəkət sxeminə riayət olunmaması, müəyyən edilmiş tarifdən artıq gediş haqqı alınması, şəhərdaxili marşrutlarda radio və maqnitofondan istifadə olunması inzibati xəta hesab olunur.\nHəmin pozuntulara yol verən sürücülərin 40 manatdan 50 manatadək cərimələnməsi nəzərdə tutulub.\nİnzibati Xətalar Məcəlləsinin sərnişindaşıma qaydalarının pozulması ilə bağlı maddələrinin icrasına Nəqliyyat Nazirliyi nəzarət edir.


Fevralın 12-dən ölkə əhalisinin tibbi müayinələrdən keçirilməsi prosesi davam edir.\n"İslaminSesi.info" bildirir ki, Səhiyyə Nazirliyinin mətbuat xidmətindən verilən məlumata görə, 2 ay ərzində 1 912 405 nəfər tibbi müayinələrdən yararlanıb. Onlardan 919 075 nəfər kişi, 993 330 nəfəri isə qadındır.\nƏhalinin sağlamlaşdırılması və profilaktikası məqsədi ilə həyata keçirilən müayinələr zamanı infeksion, qan və qanyaradıcı xəstəliklər, endokrin, psixi və davranış pozuntuları, əsəb xəstəlikləri, göz xəstəlikləri, eşitmə pozğunluqları, qan dövranı xəstəlikləri və tənəffüs xəstəlikləri kimi müxtəlif xəstəliklər aşkarlanaraq müalicələrə cəlb edilib.\nEyni zamanda 13 298 nəfərdə həzm sistemi xəstəlikləri, 3615 nəfərdə dəri, 4396 nəfərdə sümük-əzələ və s. xəstəlikləri qeydə alınıb.\nMüayinələr nəticəsində 2830 nəfər hospitalizasiya olunub, 66 851 nəfər sağlamlaşdırılıb. 604 479 nəfər əlavə müayinələrə cəlb olunub.\nMüayinələr may ayının 12-dək davam edəcək.\nTEQLƏR: Əhalidə ən çox aşkarlanan xəstəliklər açıqlandı


YER ÜZÜNDƏKİLƏRƏ RƏHM ET!\n[ Hədis elmi / 7292 dəfə baxılıb ]\nعن قبيصة بن جابر عن عمر قال لا يرحم من لا يرحم ولا يغفر لمن لا يغفر ولا يتاب على من لا يتوب ولا يوق من لا يتوقى\n372. Qəbisə ibn Cabir deyir ki, mən Ömərin (r.a) belə dediyini eşitdim: “Rəhm etməyən kimsəyə rəhm edilməz, bağışlamayan kimsə bağışlanılmaz, tövbə etməyən kimsənin tövbəsi qəbul olunmaz və (özünü günahlardan) qorumayan kimsə qorunmaz”.\nعن معاوية بن قرة عن أبيه قال قال رجل يا رسول الله إني لأذبح الشاة فأرحمها أو قال إني لأرحم الشاة أن أذبحها قال والشاة ان رحمتها رحمك الله مرتين\n373. Muaviyə ibn Qurra atasından rəvayət edir ki, bir kişi Peyğəmbərə (s.a.s) dedi: “Ey Allahın elçisi! Mən qoç kəsdikdə ona yazığım gəlir, yaxud: “Mənim qoç kəsməyə əlim gəlmir”. Peyğəmbər (s.a.s) iki dəfə təkrar edərək dedi: “Sənin qoça yazığın gəlsə, Allahın da sənə yazığı gələr”.\nعن أبي هريرة يقول سمعت النبي صلى الله عليه وسلم الصادق المصدوق أبا القاسم صلى الله عليه وسلم يقول لا تنزع الرحمة إلا من شقى\n374. Əbu Hureyra (r.a) deyir ki, mən doğru danışan və doğruluğu təsdiq olunmuş Əbul-Qasım Peyğəmbərin (s.a.s) belə dediyini eşitdim: “Rəhm yalnız bədbəxt adamdan götürülər”.\nعن جرير عن النبي صلى الله عليه وسلم قال من لا يرحم الناس لا يرحمه الله\n375. Cərir (r.a) rəvayər edir ki, Peyğəmbər (s.a.s) dedi: “Kim insanlara rəhm etməzsə, Allah da ona rəhm etməz”.


Taksi ilə marşrut sürücüləri üz-üzə qalıb | Online ictimai-siyasi qəzet\nTaksi ilə marşrut sürücüləri üz-üzə qalıb\nMetronun “Xalqlar dostluğu“ stansiyasından 8-ci kilometr bazarına qədər olan mərkəzi şose yolu başdan-başa qanunsuz küçə ticarəti ilə əhatə olunub.\nBu azmış kimi, yolun kənarlarında qeyri münasib yerlərdə dayanan taksilər və toy mərasimləri üçün nəzərdə tutulan maşınlar nəinki piyadalara, hətta marşrutlar üçün də bir sıra problem yaradır. Çünki yolda yaranan tıxacdan həm marşrut sürücüləri, həm də sərnişinlər əziyyət çəkirlər. İnsanların vaxtlı-vaxtında işə gedib-gəlmələri çətinləşdirir. Problemi yaşayanlardan biri də biz olduğumuzdan bununla bağlı yazı hazırlamaq qərarına gəldik. Elə onun üçün də adıçəkilən ünvana yollandıq. Sakinlərlə söhbət zamanı onlar işə qorxu içində gedib-gəldiklərini söylədilər. Adının hallanmaq istəmədiyini bildirən bir qadın bildirdi: “Hər gün bu yoldan keçəndə qorxudan stres yaşayıram. Belə ki, yollar tıxac olduğundan maşınlar istədikləri kimi hərəkət edir. Baxmırlar ki, yoldan keçən var, ya yox. Məcbur olub marşrutlardan düşüb 200 - 300 metr yolu piyada gedirəm. Hər an həyatımız təhlükə altındadır. Axı nə qədər səmərəsiz maşın olar... Taksilər bir tərəfdən, gəlin maşınları bir tərəfdən, marşrutlar da digər tərəfdən yolumuzu bağlayıblar. Hələ küçə alverçilərini demirik“.\nMetro stansiyasının çıxışı isə ticarət mərkəzini xatırladır. Heç marketlərdə bu qədər satış məhsulları tapa bilməzsən. Metronun girişində dayanıb sakinlərlə söhbətləşdik. 3 gənc bildirdi ki, Nizami rayonundakı 250 saylı orta məktəbin şagirdidirlər. Hazırlıq kursuna tələsən gənclər yolların kənarlarındakı qanunsuz küçə ticarəti və avtomobillərdən söz açdılar. Hüseyn Heydərov: “Yolu genişləndirmək lazımdır. Demək olar ki, hər gün dərsə gecikirik. Birdən marşrutlar gec gəlir, birdən də burda yerimək mümkün olmur. Bu da hər birimiz üçün problem yaradır“.\nKamil Ağazadə marşrutların tıxac yaratdığından danışdı. Yolkənarı zibillikləri təmizləyən bir xadiməyə yaxınlaşdıq. Adını demək istəməyən xanım səhər saat 5:00-dan işləməyə başalyır. Günboyu təmizliyə riayət etsə də, axşamları ondan da acınacaqlı vəziyyətlə qarşılaşır. O, həmçinin qeyd etdi ki, hətta onu 2 dəfə maşın da vurub. “Çünki artıq yollarda tərpənmək mümkünsüz bir vəziyyət alıb. Bu azmış kimi, zibilləri də yola tökürlər. Bunun özü də maşınların hərəkətinə əngəl yaradır. Bir sözlə, burada nəzarətsizlik baş alıb gedir“.\nDaha sonra marşrut sürücüləri ilə görüşdük. Sürücü Elşən Əliyev bildirdi ki, artıq 3 ildir bu sahədə çalışır: “Bu sahədə çox çətinlik çəkirik. Dayanacaqlarda sərnişinləri götürmək belə bizim üçün problemə çevrilib. Yaxınlaşıb siqnal verirsən ki, taksi geri çəkilsin. Lakin bildiyini edən sürücü bizi demək olar heç düşünmür də. Taksi dayanacaqlarının olmaması bizim işimizin keyfiyyətinin aşağı düşməsinə çox böyük təsir göstərir. Hətta bəzi vaxtlar söyüşlə də üzləşirik. İndi biz bura gəlmişik, bir parça çörək qazanmağa, yoxsa kimisə vurub türməyə düşməyə. İnanırsınız, artıq əsəblərimiz də tab gətirmir.Yaxşı olar ki, taksi dayanacaqları yaradılaydı“.\nBir taksi sürücüsünə yaxınlaşıb bu haqda sual verəndə isə o da başqa tərzdə gileylənməyə başladı. Rasim Zeynalov marşrut sürücülərinin əlindsən lap zara gəldiklərini bildirdi: “Nə gecəmiz var, nə gündüzümüz. Bilmirik ki, bir parça çörəyimizi haradan və necə çıxardaq. Harada dayanırıqsa, bizi siqnallayıb oradan çıxardırlar. Bizim başqa heç nədən şikayətimiz yoxdur“.\nYaxşı olardı ki, taksilər üçün də dayanacaqlar təşkil olunaydı. Bu halda şəhərimizin yollarında nə tıxaclar olardı, nə də sakinlərimizin narazılıqları.


MİLLİ MƏCLİSİN YENİ SƏDRİNİN ADI AÇIQLANDI! - Spikerin müavinləri kimlər olacaq? (Yenilənib) • Faktinfo.az\nMİLLİ MƏCLİSİN YENİ SƏDRİNİN ADI AÇIQLANDI! - Spikerin müavinləri kimlər olacaq? (Yenilənib)\nVI çağırış Milli Məclisin ilk plenar iclası başlayıb. Report.az-ın xəbərinə görə, iclası Milli Məclis Aparatının rəhbəri Səfa Mirzəyev açaraq deputatları təbrik edib.\n"İqtisadi islahatlar neftin


WEB Bütün Yazılar Marketinq Eyni anda neçə işə birdən yönələ bilərsiniz?...\nEyni anda neçə işə birdən yönələ bilərsiniz? İki, üç, beş, yoxsa yeddi? Nə qədər çox iş görə bilərsinizsə, o qədər bacarıqlı olduğunuzu sanırsınız, elə deyilmi? Ancaq əsil bacarıq bu sayı birə endirməyi bacara bilməkdir.\nBu anda məni izləyərkən eyni anda başqa bir şey edirmisiniz? Cavabınız “hə”dirsə sizinlə bir oyun oynayaq. Əgər 5 dəqiqə boyunca başqa heç bir şeylə maraqlanmadan bütün konsantrasiyanızla bu videonu izləməyi bacararsınızsa, yəni bu zaman boyunca sadəcə bir işə yönəlsəniz sizə bütün bacarıqların özülünü söz verirəm. 5 dəqiqə boyunca başqa bir şeylə maraqlanmaq yoxdur. Gözüm üstünüzdə, ona görə…\nBu anda tam beyninizə baxıram. Baxıram da çox məşğul. Eyni anda 40 tülkü dolaşır, heç birinin quyruğu bir-birinə dəymir. Bunun kompyuter dünyasındakı qarşılığı nədir bilirsinizmi? Multitasking, yəni eyni anda birdən çox şeyi etmək. Kompyuterlər bu işi çox gözəl bacarır. Hətta cibimizdəki kiçik kompyuterlər -mobil telefonlar – İsviçrə çakısı kimi və sizi də belə olmağa zorlayır.\nMən də eyni anda çox iş görərəm deməyin. Çünki sizin beyniniz bir kompyuter deyil. Ayrıca eyni anda birdən çox işi görə bildiyini iddia etmək, yəni “multitasking bacarığı” insanlar üçün bir illuziyadır. Bunu mən deyil, MİT-də elm sahəsində çalışan professor Earl Miller söyləyir. “İnsanlar eyni anda birdən çox şeyi etməyə çalışdıqlarında əslində bunu görə bilməzlər. Onun yerinə bir işdən başqasına keçməyə başlarlar. Bu tez keçişlərin də bir bədəli vardır.” deyir professor.\nYəni bizlər topları havada tutub onları davamlı çevirməyə çalışan bir janqlerdən çox boşqab çevirən bir hoqqabaza bənzəyirik. Bir işdən başqasına dəli kimi qaçırıq. Önümüzdə tək bir boşqab olmadığı üçün konsantrasiyamız da durmadan pozulur. Oturum da bir az çalışım. Dur baxım yeni email gəldimi? Yox, “Game of Thrones”-un yeni bölümü çıxmış, açım da bir yandan onu izləyim. Instagram üçün fotolarını da çəkib paylaşım. WhatsApp-dan mesaj gəldi! Neçə dəqiqədir SnapChat işlətmədim, necə bir snap atsam görəsən?! Ay, qoyduğum fotonu neçə kişi bəyəndi görəsən? Aaa, mən çalışmaq üçün oturmuşdum da nəyin üzərində çalışırdım ki?\nEyni anda bir sürü boşqab çevirirsən “Başqa boşqablar dönməyə devam edirmi? Hansı öncə düşüb qırılacaq?” deyə düşünməkdənsə işinə necə konsantrasiya olacaqsan?\nEyni anda birdən çox işi görməyə çalışmaq asan bir problem olaraq görünə bilər. Ancaq London Universitetinde aparılan bir araşdırmaya görə bunun da daha ağır sonucları var. IQ-nüzü düşürə bilər. Bu araşdırmaya görə misal üçün, bir toplantı əsnasında cib telefonuyla mesajlaşan birinin o andakı IQ-sü 8 yaşındakı bir uşağın səviyyəsinə qədər geriləyə bilər.\nBirdən çox iş görərkən heç birini tam olaraq edə bilmədiyin üçün durmadan məşğul görsənib əslində heç bir şey edə bilmirsən. Ondansa hər səfərində tək bir işə köklənsən, elə, ya da belə o işi bitirərsən və bir işi bitirməyin mutluluğunu yaşayarsan.\nBunu qəbul edək. Bizlər sınırları olan zəyif canlılarıq. Vaxtımızın da, beynimizin də sınırları var. İki saniyədə bir dəyişən bu rəsmə baxarkən bir çoxumuzun beyni eyni görseli gördüyünü zənn edir. Heç bir dəyişiklik fərq etmir. Ya da bir kağıza öncə yazı yazıb sonra rəqəmləri düzə bilərik, ancaq bu iki işi eyni anda etməyə çalışdıqda həm işin toplam zamanı uzanır, həm də səhvlər artır.\n“The Myth of Multitasking” kitabının yazarı Dave Crenshaw bunu bir maliyyət olaraq görür, durmadan yön dəyişdirməyin maliyyəti. Bizə bahalıya partlır. Ondansa sınırlarımızı kəbul etməliyik. Gündə 24 saat var. Həftədə 7 gün.\nDoğrudur, beyinlərimiz hər zamankindən daha məşğul. Durmadan bir bilgi bombardımanı altındayıq. Üstəlik hər zamankindən daha çox şey etmək zorundayıq. Ancaq sırayla. Tək-tək. Konsantrasiya olmalıyıq. Beyinlərimizi bu digital bölünmüşlükdən qurtarmalıyıq. Bəzi şeylərə “yox” deməyi bilməliyik. Lazer kimi yönələ bilməliyik.\n5 dəqiqədir buradasınızmı? Başqa heç bir şeylə maraqlanmadıq, elə deyilmi? O zaman bacardınız, təbriklər.\n“Bacarıqlı bir döyüşçü əslində ortalama bir adamdır.” deyir Brus Li (Bruce Lee). “Yalnız lazer kimi yönələ bilmə gücü var” deyə artırır. “Konsantrasiya, bütün üstün bacarıqların özülüdür.” Əgər konsantrasiya bacarığına sahib olmağı bacarsanız, başqa bacarıqları qazanmaq çox daha asan olacaqdır. Bir işi görərkən başqa hər şeyi unudun. Daha öncə söylədiyim “təkmi, qoşamı yöntəmi”ndə olduğu kimi. Yönəlin. O işi görməyə, yaxşı etməyə yönəlin. İşin sonucu o qədər önəmli deyil. Bacarmak, ya da bacarmamaq. Başqalarının nə deyəcəyi. Bunları bir kənara buraxın və sadəcə yönəlin ki, “həyatınızın fotosu” tam çıxsın.\nPijama ilə Çalışmaq – Başqa Bir Şey\nBəzi işləri görmək üçün niyə bəlli bir yerə, bəlli bir saatda və bəlli bir geyimdə getməyə məcburuq?\nYayımlandı: January 29, 2016 | biznes, çalışmaq, internet, iş, sayt, şey, şirkət, sual, web, WordPress, Youtube\nİş Görüşməsində Soruşula Biləcək Ən Maraqlı 11 Sual\nMən klassik sualların deyil, fərqli sualların izinə düşdüm. İş görüşməsində 11 maraqlı sual.\nYayımlandı: January 23, 2016 | cavab, iş, maraqlı, namizəd, şirkət, soruş, sual\nYazar: Girdman.com 21


Viçenza FK — Vikipediya\nViçenza FK ( it. Vicenza Calcio ) İtalİyanı təmsil edən futbol klubu. Klub Viçenza şəhərini təmsil edir . 2018-ci ildəki iflasdan sonra İtaliyanın C Seriyasında Vicenza Virtus adı ilə çıxış edir.\n9 mart 1902-ci ildə qurulan klub 1911-ci ildən bəri İtaliya çempionatlarında iştirak edir. 1942-ci ildə Vicenza ilk dəfə A Seriyasına yüksəlib. 1953-1990-cı illərdə klub "Lanerossi Vicenza" adlandı.\nKomanda A Seriyasında ən böyuk uğuru 1978-ci ildə ikinci yeri tutmasıdır. Komandanın 1997-ci ildə İtaliya kubokunun qalibi olur və bir il sonra 1998-ci ildə Kuboklar Kubokunun yarımfinalına kimi yeksəlib.\nViçenzanın heyətində fərqli illərdə Qızıl topun qalibi olmuş iki futbolçu oynayıb. Bunlar Paolo Rossi və Roberto Bacciodur.\n1 A Seriyasının bombardiri olmuş futbolçuları\n5 Məşhur məşqçiləri\nA Seriyasının bombardiri olmuş futbolçularıRedaktə\n1966 - Luis Vinisiyo (25 qol)\n1978 - Paolo Rossi (24 qol)\nVicenzada futbol 1902-ci ildə yaranıb. Komanda 18 May 1903-cü ildə əyalətin Məktəb Çempionatında debüt edir. Növbəti 10 il ərzində "Viçenzadakı Futbol Birliyi" adlanan komanda yalnız kiçik turnirlərdə iştirak edir.\nRəsmi debüt 1910-1911 mövsümünə təsadüf edir. 12 Fevral 1911-ci ildə klub iştirak etdiyi ilk rəsmi turnirdə Bolonyadan olan rəqib ilə Borgo Casale meydanında qarşılaşır. Ardınca turnirin finalında Pro Verçelli üzərində qələbə qazanılır və komanda Vento-Emiliano qrupunda qalib olur.\nBirinci Dünya müharibəsindən əvvəlki illərdə Viçenza, regional qrupların qalibləri tərəfindən qurulan ölkənin milli çempionatında iştirak edir. Komanda tez-tez Bolonya, Juventus, İnter, Milan kimi güclü komandalarla görüşur. 10 yanvar 1915-ci ildə Milanda "İnter" ilə qarşılaşmada 0:16 hesabı məğlub olur.\nİtaliya çempionatı (A seriyası)\nVitse çempion (2): 1910/11, 1977/78\nÇempion (3): 1954/55, 1976/77, 1999/2000\nÇempion (2): 1954, 1955\nVitse çempion: 1961\nPierpaolo Bisoli (2016-2017)\nMənbə — "https://az.wikipedia.org/w/index.php?title=Viçenza_FK&oldid=5853923"\nLast edited on 18 mart 2021, at 18:39\nBu səhifə sonuncu dəfə 18 mart 2021 18:39 tarixində redaktə edilib.


09:09 02-04-2021 | 308\nYeniAvropa xəbər verir ki, 2016-cı il aprelin 2-də Ermənistan silahlı qüvvələrinin təxribatlarına cavab olaraq, Azərbaycan Ordusu sürətli əks-hücum əməliyyatı ilə düşməni ağır məğlubiyyətə uğradaraq, Füzuli, Cəbrayıl və Ağdərə rayonlarının işğal altındakı ərazilərinin 2000 hektardan çox hissəsini azad edib. Həmçinin minlərlə hektar ərazi Azərbaycan Ordusunun tam nəzarətinə keçib. Azərbaycan Ordusu dördgünlük Aprel döyüşləri ilə 23 ildən sonra xalqımıza qələbə sevinci yaşadıb.\nAprel döyüşləri Azərbaycan xalqının və Ordusunun tarixi ərazilərimiz olan Dağlıq Qarabağ və ətraf rayonların işğaldan azad edilməsi üçün hər cür fədakarlığa və hərbi qüdrətə hazır olduğunu düşmənlə yanaşı, bütün dünyaya sübut etdi. Azərbaycan przidenti, Silahlı Qüvvələrin Ali Baş Komandanı İlham Əliyev Azərbaycan Ordusunun Aprel qələbələrinin ildönümü ilə əlaqədar bir qrup hərbçimizlə görüşündə deyib: “Aprel döyüşləri bizim şanlı hərbi qələbəmizdir, dövlətimizin, xalqımızın, ordumuzun gücünü göstərən qələbədir. Aprel döyüşləri nəticəsində Füzuli, Cəbrayıl və Ağdərə rayonlarının işğaldan azad edilmiş ərazilərində bu gün Azərbaycan bayrağı dalğalanır. Bu döyüşlər onu göstərir ki, Azərbaycan xalqı və dövləti heç vaxt işğalla barışmayacaq, öz ərazi bütövlüyünü nəyin bahasına olursa-olsun bərpa edəcəkdir”.


Palitra qəzeti Turizm sənayesinin inkişafı ölkəyə valyuta axını yarada bilər\nTurizm sənayesinin inkişafı ölkəyə valyuta axını yarada bilər\nTarix: 14.07.2016 | Saat: 00:30:00 | E-mail | Çapa göndər\nDünyada ən əhəmiyyətli sektorlardan biri hesab edilən turizm, hər il daha da inkişaf etməkdədir. Turizmin sürətlə böyüməsi və xüsusilə iqtisadi baxımdan fayda təmin edən bir sənaye olması baxımından ölkələr beynəlxalq turizm bazarından daha çox qazanc əldə etmək istəyir. Bunun nəticəsində turizm sektorunda ölkələr arasında yaşanan rəqabət də artmaqdadır. Bu gün artıq turizm dünya iqtisadiyyatına birbaşa 3,1 faiz gəlir verir. Qloballaşmanın təsiri ilə artan turizm gəlirləri, ölkələrin xarici ticarət borclarının da ödənməsində əhəmiyyətli bir paya malikdir. Təsadüfi deyil ki, bu gün turizmlə bağlı “bacasız sənaye”, “mövsümsüz gəlir”, “inkişafın lokomotivi”, “görünməyən ixracat” kimi ifadələr işlədilir.\n“ASAN viza” turistlərə üç gün ərzində viza verəcək\nÖlkəmizdə də bu gün turizm sektoru prioritetdir və qeyri-neft sektorunda ən mühüm rol oynayan sahələrdən biridir. Postneft dövründə xüsusi önəm kəsb edən bu sektorun inkişafı istiqamətində bütün tədbirlərin həyata keçirilməsi vacibdir. Xüsusilə də daxili turizmin inkişafı ilə bağlı mühüm məqamlara diqqət yetirilməlidir. Nazirlər Kabinetinin 2016-cı ilin birinci yarısının sosial-iqtisadi inkişafının yekunlarına və qarşıda duran vəzifələrə həsr olunan iclasında çıxışı zamanı Prezident İlham Əliyev bildirib ki, valyuta gətirən sahələrdən biri də turizmdir: “Biz burada çox böyük nəticələr gözləyirik. Xüsusilə nəzərə alsaq ki, son illər ərzində Azərbaycanın dünyada tanıdılması istiqamətində çox böyük işlər görülüb. Azərbaycanda dünyanın diqqətini cəlb edən beynəlxalq tədbirlər keçirilir. Misal üçün, bu il BMT-nin Sivilizasiyalar Alyansının VII Qlobal Forumu keçirilib. Dünya miqyaslı tədbirdir. Bir neçə il bundan əvvəl “Eurovision”, keçən il Avropa Oyunları böyük marağa səbəb olub. Yəni Azərbaycanı artıq tanıyırlar. Əlbəttə ki, ölkəmizin tanıdılmasında “Formula-1” yarışının xüsusi yeri var. Bizim üstünlüyümüz ondan ibarətdir ki, bu, şəhər yarışıdır və Bakının gözəlliyi 500 milyon insan üçün artıq təqdim olunub. Bu, turizmin inkişafına çox böyük təkan verəcək və verməlidir. Biz də buna hazır olmalıyıq. Ölkəmizi dünyada tanıtdırmaq üçün tədbirlər görülür”. Bu istiqamətdə həyata keçirilən tədbirlərdən biri kimi vizalarla bağlı problemlərin də bu yaxınlarda aradan götürüldüyünü deyən ölkə başçısı bildirib ki, “ASAN viza” xidməti yaradılır və üç gün ərzində Bakıya turist kimi gəlmək istəyən heç bir maneəsiz, problemsiz və başqa bir iddiasız vizanı alıb gələcək. Dövlət başçısının da vurğuladığı kimi, həm daxili turizm, həm də xarici qonaqları qəbul etmək üçün əsas məsələ turizm sənayesini yaratmaqdır. Bizim gözəl iqlimimiz, yay aylarında Xəzər sahili, qış aylarında dağlar, xizək kurortları var. Bizim çoxlu tarixi abidələrimiz var. Nəinki Bakıda, bütün bölgələrdə müasir infrastruktur, otellər, yollar var. Ona görə bu istiqamətdə görüləsi işlər hələ çoxdur.\n2016-cı ilin altı ayında Naftalana gələn turistlərin sayı 15 faiz artaraq 7000 nəfərə çatıb\nAzərbaycanın Kiçik Qafqaz zonası, əsasən, karbon turşulu mineral sularla zəngin balneoloji kurortlarla fərqlənir. Bu zonada nadir təbii müalicə amili kimi tanınan Naftalan nefti mədənləri yerləşir. Naftalan neftinin hikməti hələ qədim dövrdən hamıya bəllidir. Bu nadir müalicəvi xassəli naftalan nefti Naftalan şəhərini nəinki ölkəmizdə, eləcə də yaxın və uzaq xaricdə məşhurlaşdırıb. Prezident İlham Əliyevin diqqəti sayəsində təbii unikal müalicəvi əhəmiyyətə malik naftalan nefti ilə məşhur olan Naftalan şəhəri bu gün intensiv inkişaf mərhələsinə qədəm qoyub və sözün əsl mənasında yeniləşməkdədir. Regionların sosial-iqtisadi inkişafı dövlət proqramının icrasına həsr olunmuş konfransda ölkə başçısının qeyd etdiyi kimi, “Naftalanın keçmiş şöhrəti bərpa edilir. Naftalan vaxtilə Ümumittifaq turizm mərkəzi idi. Bu gün bunu beynəlxalq turizm mərkəzinə çeviririk”. Hazırda dövlət başçısının sərəncam və tapşırıqlarına uyğun olaraq dünyanın unikal şəhərlərindən biri olan Naftalanın yüksək səviyyəli sanatoriya-kurort mərkəzinə çevrilməsi ilə bağlı işlər davam etdirilir. Naftalan ŞİHB aparatında İnformasiya təminatı və təhlil sektorunun müdiri Ülfət Əliyevdən aldığımız məlumata görə, Naftalanda ümumilikdə fəaliyyət göstərən 10 turizm obyektində gün ərzində 2100 qonaq qarşılamaq, onlara yüksək səviyyədə xidmət göstərmək imkanı vardır. Bu turizm obyektlərində müalicə və istirahət üçün çox gözəl imkanlar yaradılıb. Turizm obyektlərində turistlərin mənalı istirahəti üçün onların marağını nəzərə alaraq ekskursiyalar təşkil edilir, konsert proqramları təşkil olunur. Eləcə də, sanatoriyalarda müasir səviyyəli əyləncə mərkəzləri fəaliyyət göstərir.\nÖtən ilin müvafiq dövrü ilə müqayisədə 2016-cı ilin altı ayında şəhərə gələn turistlərin sayı 15 faiz artaraq 7000 nəfərə çatıb. Onlardan 1550-si xarici ölkələrdən gələn turistlər olub. İyul ayının ilk günlərindən isə turistlərin sayında artım müşahidə olunmaqdadır. Naftalan şəhərindəki mövcud turizm obyektlərində xidmət səviyyəsindən asılı olaraq bir günlük xərc 29-80 manat arasıdır. Buraya gündəlik 3 dəfə qidalanma, yatmaq, naftalan nefti və digər müalicə prosedurları daxildir.\nQubada turizm marşrutlarının sayı artırılacaq: turistlər daha çox Xınalıq və Afurca marşrutlarını seçir\nBu il Quba rayonuna gələn turistlər daha çox Xınalıq kəndinə və Afurca şəlaləsinə səyahət edirlər. Turist sıxlığına görə birinci yerdə Quba-Xınalıq, ikinci yerdə isə Quba-Afurca marşrutudur. Bu barədə məlumat verən Quba Turizm İnformasiya Mərkəzinin turizm mütəxəssisi Mətləb Şıxbabayevin sözlərinə görə, Quba rayonu Azərbaycan paytaxtına məsafə baxımından yaxın region olduğundan turistlərin ən çox axın etdiyi məkanlardandır. Xüsusilə bayram və istirahət günlərində Quba Turizm İnformasiya Mərkəzinə müraciətlərin sayında artım müşahidə olunur. Əcnəbi və yerli qonaqlar arasında Quba-Xınalıq, Quba-Afurca istiqamətləri ilə yanaşı, Quba-Ləzə və Quba-Xanəgah marşrutlarını seçənlər də çoxluq təşkil edir.\nSon altı ayda mərkəzin xidmətlərindən 2514 turist yararlanıb ki, onların da 400 nəfəri əcnəbidir. Əcnəbi turistlərin bəzilərinin Qubaya səfəri onlayn müraciətlər əsasında təşkil olunub. Mərkəzə müraciət edənlər rayona gələn turistlərin təxminən 8-9 faizini təşkil edir. Ümumilikdə isə bu il Qubaya on minlərlə turist gəlib. Mətləb Şıxbabayev deyir ki, hazırda Quba Turizm İnformasiya Mərkəzi gücləndirilmiş iş rejimində çalışır. Turistlərin rayonda istirahətini təmin etmək üçün “qaynar xətt” yaradılıb. Əcnəbi və yerli turistlər 24 saat ərzində (070) 530-76-70 nömrəsinə zəng edərək istirahət mərkəzləri, turizm marşrutları barədə ətraflı məlumat ala bilərlər. Quba Turizm İnformasiya Mərkəzi tərəfindən turistlərə ödəniş əsasında nəqliyyat vasitəsi və bələdçi təqdim olunur.\nMüraciətlərin çoxluğu nəzərə alınaraq, rayonda mövcud turizm marşrutlarının sayının artırılması nəzərdə tutulur. Yeni marşrutlar, əsasən, Qubanın tarixi abidələrlə zəngin, əsrarəngiz təbiət mənzərələri ilə seçilən yaşayış məntəqələri istiqamətində müəyyənləşdiriləcək. Qubaya gələn turistlər 4 turizm marşrutundan faydalana bilərlər. Bunlar Quba-Xınalıq, Quba-Afurca, Quba-Ləzə və Quba-Xanəgah istiqamətlərində olan marşrutlardır. Hazırda rayonda 40-a yaxın istirahət mərkəzi fəaliyyət göstərir.\nBeləliklə, bu gün bölgələrə səfər edən turistlərin sayının daha da artması yerlərdə mövcud şəraitin daha da yaxşılaşdırılmasından xəbər verir. Qeyd edək ki, qəzetimizdə bu yaxınlarda məhz Naftalan sanatoriya-kurort mərkəzinin fəaliyyəti ilə bağlı yazı dərc olunmuşdu. Ümumiyyətlə, qəzetimizdə turizmin inkişafı istiqamətində davamlı yazılar, hətta təkliflər öz əksini tapır. Bütün bunlar, təbii ki, ölkədə qeyri-neft sektorunun əsas sahələrindən olan turizmin inkişafına yönəldilib. Bu sahədə mütəxəssislərin yeni layihələrlə, təkliflərlə çıxış etməsi də turizmin inkişafına böyük təkan verər ki, bu da “mövsümsüz gəlir” deməkdir.\n19.10 19:28 Radikal müxalifət bir daha biabırçı uğursuzluğa düçar oldu


Bakıda reklam skrollerləri məsafədən idarə olunacaq | Chip.az\nBakıda küçə reklamında istifadə olunan skrollerlərdə reklamların nümayişi məsafədən idarə olunacaq.\nChip.az “APA-Economics”ə istinadən xəbər verir ki, yaxın 20 gün ərzində skrollerlərdə tətbiq olunacaq avtomatlaşdırılmış nəzarət sisteminə əlavə funksiyalar inteqrasiya olacaq. Bu funksiyalar əlavə olduqdan sonra quraşdırma işlərinə başlanıla bilər. İlkin mərhələdə 200 skrollerin quraşdırılması nəzərdə tutulur.\nQeyd edək ki, yeni sistem məsafədən skrollerlərdə reklamların nümayiş vaxtının təyin edilməsinə imkan yaradacaq. Reklamın nümayiş olunacaq vaxtını ödənişdən asılı olaraq təyin etmək mümkün olacaq. Sistem həmçinin real vaxt rejimində skrollerlərdə hansı reklamın nümayiş olunduğuna nəzarət etməyə imkan yaradacaq.\nSkrollerlərin digər bir funksiya ondan ibarət olacaq ki, əgər reklam verən şirkət tərəfindən ödəniş aparılmasa, sistem üzərindən reklamı bloklamaq mümkün olacaq.